
PALAESTRA LATINA 

LITTERARUM LATINARUM COMMENTARII 


ANN. XXVII (pasc. I) - N. 157 M. Martio A. MCMLVII 


Quo modo lingua Latina 

tradenda est 

Haec disputatio in Conventu Avennico 1 ab scriptore lecta e9t eoque 
probante et moderatore Conventus in Palaestra Latina editur. 


Quirites: 

Non mihi est in animo vitia commemorare quae nostrae discipli¬ 
nae Americanae adhaerent, quae quidem multa magnaque sunt, neque ea 
quae vestris singulis, utpote quae mihi parum nota sint, quanquam non 
dubito quin satis multa, satis magna sint, nam, nisi singulis disciplinis 
inhaererent vitia ejus generis ut de vigore saluteque horum studiorum sollici¬ 
temini, curnam ille clarissimus Rector nos huc convocasset? 

Inutile erat reapse haec commemorare. Sin autem remedia ad vires vete¬ 
ris optimaeque disciplinae recuperandas et nomen existimationemque resar¬ 
cienda invenire poterimus, eo ipso vitia elidentur. 

Omittamus igitur querelas et remedia anquiramus. Licet primum rogare 
numquem hominum lateat linguam Latinam pro demortua haberi. Omnium 
igitur primum censeo hanc notionem pravissimam e mente hominum evel¬ 
lendam, exstirpandam, funditus tollendam. 

Lingua Latina enim profecto nullo modo demortua est. Non est sane 
sermo vulgaris, non in ore versatur rudis vulgi, sed apud doctos etiamnum 
vivit, quanquam, eheu! marcescens. In Ecclesia Catholica quoque vivit. 

Num pro demortua haberi potest ulla lingua qua nihil non dici potest? 
Quid ergo? Num potest quidvis Latine dici? Immo vero et quidem multa 
quae non nullis hodiernis linguis dici non queunt. Cum, e.g. in Gentibus 

Unitis de nitela sive custodela populorum agrestiorum et gentibus fidei 
commissariis disputaretur, palam factum est aliquot linguas hodiernas vo¬ 
cabulis carere quibus tutela et fidei commissum declararentur, neque ipsos 
legatos scire quid hae res valerent. Latine autem haec declarari poterant. 
Quas tandem linguas pro demortuis, quas pro vivis haberi maxime convenit? 
Ergo censeo hanc pravam notionem e mente discipulorum necnon et paren¬ 
tum esse funditus tollendam. 

Quos penes tandem est culpa hujus notionis commenticiae? Nos penes 
utique, qui inter nos neque commercio epistularum Latine scriptarum frui- 
mur neque Latine colloquimur. Quid quod magistri linguarum hodiernarum, 
quandocunque conveniunt, eos qui eandem linguam profitentur, colloquendi 
gratia statim indagant et odorantur? Nostrates vero, quid in Europa moris 
sit nescio, de Americanis, loquor, Latine Loquentem effugiunt, a sermone 
cum eo serendo sese avertunt. Penes nos utique est culpa qui, cum nostram 
linguam ad usus hodiernos non adhibemus, tum devoti cultui unius aevi, 
illius Aurei dicti, ceteris omnino neglectis, discipulis pabulum praebemus a 
quo abhorreant. Sed de hac re postea. 

Censeo igitur non modo oculos arte legendi verum etiam linguam arte 
loquendi auresque arte sermonis intellegendi erudiendas esse ut lingua disci¬ 
pulis viva videatur. 

Praeterea ut notio prava hanc linguam esse demortuam e mente disci¬ 
pulorum tollatur, ne obliviscamur eos qui tenerae aetatis sunt ad pleniorem 
vitam spectare atque a rebus mortem olentibus abhorrere. Recordemur simul 
eosdem ab inceptis quae oblectationem pollicentur nullis difficultatibus de¬ 
terreri. Nos vero nostros puerulos miseros, uti supra dixi, pabulo pascimus 
quo nullum aliud illa aetate alienius esse possit, Caesaris Commentariis, ubi 
nihil reperiunt oblectamenti, nihil quod usui fructuique, quod sciant, certe 
non uberi, sit; nihil quod ad vitam hodiernam attineat; nihil quod ad confa¬ 
bulandum cum aequalibus aliove quoquam proficiat. 

Aequum est hic dicere his Commentariis Noctes Atticas Auli Gellii, 
Historiam Romanam Eutropii, libros Nepotis de Viris Illustribus, Metamor¬ 
phoses Ovidii, Fabellas Phaedri, aliorumve scripta substituere in America 
licere. 

Quam saepe hoc fiat, pro certo non habeo. 

Quae autem scripta patriam linguam discentibus praebemus? Primo, 
profecto, cantilenas numeris confectas quas memoriae facile mandent; deinde 
fabellas simplices; tum fabellas de mirabilibus facinoribus vel heroum vel 
eorum qui primi in terras incognitas penetrarunt; denique ad optimas litteras 
gradatim provehuntur. Praeterea haec singula genera scriptorum eo sermone 
composita sunt qui singulis aetatibus aptus sit. At quid si pro hac methodo 
considerata libri de rebus gravibus mandati essent ac pueruli jussi essent eos 
legendo haurire. Nonne eidem adulti ab omni scriptura abhorrerent? 

Nos autem primo, ut simul grammaticam, simul declinationes conjuga¬ 
tionesque discant, hujus modi ineptias nugasque promimus legendas: Virgi¬ 
nia habet duas columbas. Virginia columbas amat. Amantne columbae Virgi¬ 
niam? Ab his ineptiis subito in Commmentarios Caesaris immerguntur eo 
quod nemo alius tam pure, tam emendate scripserit. Sin autem rogites num 
illum sermonem purum emandatumque tantidem aestiment quanti vellemus; 
num fructum optandum inde consequantur, maesto scilicet vultu negatur. 
Praeterea, quae verba his commentariis legendis discunt, ad sermocinandum 
cum quoquam sunt inutilia omnino. 

Est et alia illecebra qua pueris persuadetur ut in studium linguae Latinae 
incumbant, non omnino fallax sed frivola: quod ex hoc studio evadas sermo¬ 
nis Anglici scientior! Hoc quisnam hominum dubitat? Quis ignorat? Quis 
negat? Neque dubitari potest quin ex hoc studio evadant discipuli cujusvis 
scientiores linguae. Rogitanti, cujus rei causa huic studio operam navare 
oporteat, respondeamus: in nullo alio studio tantum inesse fructus; per nul¬ 
lum aliud studium aeque elucere fontem originemque humanitatis nostrae; per 
nullum aliud studium aeque patescere quibus vinculis communitatis, quibus 
nexibus generis, fati sortisque nostri populi inter sese colligentur; ex nullo 
alio studio te tam bene institutum, tam idoneum ad aenigmata hodierna 
obeunda atque eluctanda evadere posse. 

Ne plura: hisce diebus, cum rectores rerum publicarum occidentalium 
per ambages simultatum inveteratarum, per tenebras aenigmatum paene in¬ 
solubilium ad partas ignorantia inimicitias sedandas atque pacem inter gentes 
firmam stabiliendam viam certam quaeritant, sapientissimi plane opus sunt. 
Ideo ego, quoniam omnes nostrae gentes originem humanitatis, civilitatis re¬ 
ligionisque a Litteris Latinis et per easdem ducunt, opinor hanc viam facilli¬ 
me ab eis repertum iri qui consuetudine quadam disciplinae communis atque 
humanitatis quasi co-hereditariae conjuncti sunt. Ergo in hac sententia sto, 
neque dubito quin omnes mihi assentiamini, ut nostri pueri, quibus mox 
habenae nostras res publicas moderandi et regendi tradentur, hoc studio vel 
exquisitissime erudiantur oporteat, quo studio nullum aliud aeque proficit ad 
alias nostri mundi gentes intelligendas et nexus quibus eaedam inter sese de. 
vinciuntur explanandos. In sententia igitur sto ut pueri praestantissimi et 
patriae amantissimi et huic pro virili parte, serviendi cupidi vel exquisitissi¬ 
me erudiendi sint. Hae causae afferendae sunt cur in Litteras Latinas incum¬ 
bant. Haec non mea solius sententia est, sed etiam multorum rectorum de 
societatibus anonymis maximis qui simul negant eos qui sola arte technica 
instituti sunt, capaces societatum illarum regendarum fieri posse, quia rem 
societatis in universum et in commune spectare nequeant, simul necessarias 
ad hunc finem ajunt esse litteras humaniores; item ex opibus suis illis uni¬ 
versitatibus subsidio veniunt quae easdem imprimis fovent. 

Quaenam tandem studia alia ac Litterae Latinae huic institutioni lunda- 

mentum substruere queunt firmius? Has profecto solidas causas pro illecebris 
frivolis afferri oportet cur pueri sese his litteris dedant, qua suae patriae, 
qua sua ipsorum gratia. 

Quam metam avide appetendam vid eamus quo modo contingamus. Ad 
pabulum igitur discipuloium redeamus. In scriptis Medii Aevi reperiuntur 
multae narrationes quas lubenter, immo lubentissimo animo pueruli vorant, 
nam ipsa narratiuncula, non stilus eos delectat. At dicunt eas tabellas stilo 
rudi confusoque, sermone deterrimo compositas esse. Confiteor. Verum, si 
licet, id quod fit, commentarios Caesaris rescribere ut faciliores lectu sint, 
qui quidem sic rescripti legentibus nihilo plus oblectamenti afferunt, neque 
jam Caesarini sunt, tum multo magis licet eis qui boni stili capaces sunt has 
tabellas jucundas ad hunc finem assumptas castigare et emendare. Sunt 
quoque novae fabellae. Ecce, e. g. Pinoculus, narratiuncula jucunda festiva¬ 
que; quae in multas linguas jam conversa ubique gentium pueros delectat. 
Hic liber Latine redditus jam saepius editus est. Ecce, libellus, Anglice Livcly 
Latin sive Latinitas Vivax inscriptus, ab amico meo, Johanne Andoverensi 
editus, qui pensis triginta adaptatus discipulos a simplicissimo sermone ad 
politiorem provehit. Hunc libellum discipuli perhibentur sponte sua vorare. 
Sunt etiam multi alii id genus libri, praecipue in Anglia. Tales libri, mea 
quidem opinione, ad eum quem affectamus sive allectemus oportet finem 
spectant. 

Erasmo vivo, pueri eo modo hac lingua instituebantur ut loqui scirent, 
non de oppidis expugnandis, non de hibernis, non de itineribus solito ma¬ 
joribus faciendis pabulandoque, verum de quibusvis rebus quae ad vitam 
suam pertinebant. Is enim praecipit ut quam maturrime discipuli loqui inci¬ 
piant; ut magistri cum eis Latine quam optime, quam purissime loquantur 
atque locutiones exhibeant quibus inter ludendum, prandendum aliaque vi¬ 
tae cotidianae munera obeunda utantur. Hinc illius Colloquia quorum mate¬ 
ria e vita cotidiana ducitur. De Terentio, quem existimat discipulis esse 
mandandum primum, haec dicit: inter Latinos quis utilior loquendi auctor 
quam Terentius, purus, tersus et cotidiano sermoni proximus, tum ipso 
quoque argumenti genere jucundus adulescentiae? Animadvertite, Clarissimi, 
eum neque jucunditatem neque artem loquendi sprevisse. 

Quid Commenius qui primus libellos tabulis pictis adornavit? Haec 
praecipit: discamus primo Latine balbutire, tum loqui; tandem Ciceronem, ut 
nobis dicendi quoque commonstrat artificia, adibimus. Neuter quicquam de 
Caesaris Commentariis inicit, saltem non praecipiunt ut primo legantur. 

Alius, Petrus Mosellanus, dicit opus fore denuo repuerascere et, ut ait 
Elaccus, ludere par impar, equitare in harundine longa... et siquis est, qui 
vehementer putet has, sicuti prima fronte videntur, nugas in chartarum per¬ 
niciem scribi, is mihi virum paulisper exuat et in puerum redeat cogitetque 
jam primum sibi Latini sermonis usum discendum. 

Haec omnia et quidem amplius, siquis vult, e libello ante triennio a 
quodam Germano, Theodoro Herrle scripto, et Lebendiges Latein inscripto, 
discere potest. 

Saeculo septimo decimo et duodevicesimo quoque, si quis vellet aulas 
Harvardianas frequentare, lingua Latina viva probabatur. Illis diebus non 
Caesaris Commentariis sed comoediis Terentii pascebantur atque aliis scrip¬ 
toribus qui ad vitam illius temporis cotidianam magis minusve pertinebant. 
Postea, dum illas aulas colebant, longe lateque in Litteris Latinis, gravissi¬ 
mos optimosque scriptores legentes, palabantur. Illi pueri profecto nostris 
haud acriore ingenio praediti erant. Quod si verum est, possumus ad id Lati¬ 
nitatis pervenire quo illi, dummodo animos meile, non felle nutriamus, prae¬ 
terquam quod jam nunc haec studia non tanti, quanti tunc, habentur atque 
alia, quae tum ignota, jam magni aestimantur, curriculum effarciunt. 

Quid contra agitur? Multa profecto et varia. Ut primo scholas ab Ecclesia 
Catholica administratas tractemus eas adeo quae minime a disciplina vetere 
desciverunt, etiamsi non nihil aurae populari cedendum fuit. Ex his ad me 
discipuli ante omnes Litteris Latinis bene instituti veniunt. In Archidioecesi 
Hartfordiana, de ali is nihil scio, suadetur ut discipuli, ei quorum ingenium 
sufficiat, quattuor annos his litteris insumant. Stant enim in sententia disci¬ 
pulorum humanitatem, vita moribus Romanorum pernotis, augeri, eosdem- 
que subtilitatis cujusdam ratiocinandi et animum in munera pensaque sedu¬ 
lo intendendi capaciores fieri; praeterea eos lingua Ecclesiae doctos ad missam 
intellegentiore animo accedere. 

Ut ad hunc finem perveniatur per regulas grammaticas gradatim ducun¬ 
tur; Latine scribunt; multum Latine, et multum Anglice de vita Romanorum 
legunt neque ars poetica neglegitur. 

In scholis privatis, quae dicuntur, saltem in annosioribus famaque no. 
bilioribus, haud longe a vetere disciplinae regimine descitum est, quamquam 
non omnes tam severe quam olim hac lingua exercentur. Inde meliores disci¬ 
puli exeunt bene instituti. Parentes horum discipulorum fortasse, qui et ipsi, 
magna quidem ex parte, universitates frequentavere, non eatenus recusant 
quin filii his litteris operam dent tanquam a vita nostra alienis, quatenus 
multi parentes puerorum publicas scholas frequentium qui magnam partem 
bonis litteris minime dediti filios malunt utilibus, ut dicunt, rebus sese dedere. 

In multis scholis publicis alia oratio est, nam non nulli administratores 
vel novis disciplinae rationibus inquinati vel multitudine obruti puerorum 
parum intellegentium et ad solas artes banausicas sive sellularias idoneorum, 
qui secundum leges usque ad annum sextum decimum, sive doctrinae capa¬ 
ces sive incapaces, manere debent, pro captu educandi sunt, linguis parum 
suffragantur. In multis scholis autem cursus duum, in paucioribus quattuor 
annorum conservatur. 

In multis scholis magistri discis, taeniis tabellisque pictis utuntur. Prae- 

terea discipuli multa usque rogantur. Ipsi clara voce respondent. Magistri di¬ 
cunt hanc methodum discipulis placere nec male institutos evadere. Haben¬ 
tur quoque in aliquot universitatibus officinae aestivae, ubi magistri magis¬ 
traeque ipsis Litteris Latinis et ipsa arte Latine recitandi loquendique exer¬ 
centur, unde sane evadunt meliores scitioresque et ad animos erigendos 
discipulorumque studium excitandum peritiores. 

In Anglia ubi multum sudoris a Societate Magistrorum Auxiliarium in 
curriculum emendandum infusum est, ubi quoque discipuli pariter atque alibi 
ad nova studia pelliciuntur, suadetur ut pueri annos undecim duodecimve 
nati ad haec studia introducantur qui omnes primo secundoque annis ele¬ 
mentis linguae, sed non formis subtilioribus, erudiuntur; ut huic studio ju¬ 
cundi subjungantur libelli qui eos pedetemptim scriptorum difficiliorum le¬ 
gendorum capaces reddant; ut postea pueri ea ratione diribeantur quo longius 
citiusque acriora ingenia provehi possint, praesertim ea quae haec studia ad 
ultimum prosequentur; ut qui in haec studia inter alia incumbunt quam ma¬ 
ximum boni fructus consequantur; ut pueri mediocris indolis quantum Iruc- 
tus possint de ramis inferioribus decerpant; denique ut ei qui nihil consecu¬ 
turi sunt summoveantur. 

Porro suadetur ut non modo Anglice quam elegantissime locos lectos 
reddant, sed ut arte scribendi exerceantur, et, dum haec agantur, recitando et 
ad ea Latine respondendo quae magister rogat, bene clareque pronuntiare 
discant. Ne versificatio quidem neglegitur. Hoc autem pro certo haberi potest: 
scholas Anglicas multos parere qui per totam vitam in his litteris versantur 
et simul versus eleganter conscribere sciant. 

Haec de disciplina Anglica. Argentinianam nunc tractemus, quatenus 
mihi nota sit. Hac de re ad amicum, nomine Gerardum Pag£s, Bonis Auris 
habitantem atque feliciter docentem scripsi, qui respondit: 

Libris etiam utimur qui picturas continent, sed, quoad possum, verbo 
Romanorum usus explano. Imagines murales et photographicae projectiones 
de rebus Romanis perutiles sunt. Haec omnia adjutoria debent esse, nam, 
nisi fallor, «lectio priscorum primum ac praecipuum linguae est praesidium». 

Quaeris nonne primum legant fabulas. Legunt assidue fabulas, at scholis 
accommodatas... Sunt nobis exercitationes jucundae quae animum puerorum 
excitant, ut Pinoculus... et Corocotta, Rex Latronum... His argumentis usus 
sum cum magno fructu, nam, ut illi Francogalli auctores dicunt: pupilli Lit¬ 
terarum Latinarum «invident condiscipulis suis, qui vel Anglorum vel Ger¬ 
manorum vel Italorum vel Hispanorum linguam discunt, quia ii opera ficta 
magnae delectationis possident, quae Litteris Latinis omnino desunt... Nam 
experentia docet multos discipulos ab eo studio abhorrere non tam propter 
difficultatem quam propter severitatem». 

Haec ille. Nuper illud Collegium novas horum studiorum rationes edi¬ 
dit, quarum multa verba compendii faciam. Volunt discipulos ita opera Lati- 

na legere scire ut cognitionem veram consequantur antiquae mentis et hu¬ 
manitatis quam Romani nobis legavere; grammaticae operam dare, non tan- 
quam ipsa totus fructus sit studiorum, sed ut per ipsam vix sibi conscii 
totam linguam complectantur ac litterarum fructum decerpant. 

In Italia, mihi scribunt, dum pueri in Schola Media Lvcioqne student, 
Litteris Latinis insumuntur anni octo, sive Litteris Humanioribus sive rei 
scientificae deserviunt, quanquam hi non pariter imbuuntur. Hoc tempore 
omnes fere scriptores praestantissimos legerint et arte scribendi penitus 
exercitati erunt. 

Jam satis, reor, dixi ad argumentum scopumque hujus acroasis illustran¬ 
da explicandaque. Cognovimus curricula non tam re quam numero scripto¬ 
rum legendorum atque annorum iu his studiis actorum discrepare: quo lingua 
vivacius inculcatur, eo melius profici; quo teneriore aetate pueri studia aggre¬ 
diuntur, eo uberiorem esse fructum. Ergo quid faciamus ut lingua viva et 
vivax in usum non modo doctorum sed etiam multorum hominum revocetur? 

1. Censeo notionem hanc pravissimam: linguam Latinam demortuam 
esse, e mente magistrorum, parentum, discipulorum, uno verbo, uniuscujus¬ 
que et universorum evellendam, exstirpandam, funditus tollendam; 

2. Censeo, ut hujus voti compotes simus, ratione studiorum arida at¬ 
que e vita aliena supersedendum et jucundiorem gratioremque methodi Eras- 
mici haud dissimilimem instituendam esse; 

3. Censeo eisdem methodis docendi utendum quibus magistri in lin¬ 
guis hodiernis tradendis utuntur, ut haec nostra lingua discipulis tam viva, 
tam vivax obiciatur quam linguae hodiernae; 

4. Censeo discipulos quam tenerrima aetate acceptos, eo modo, qui 
aetati maxime idoneus sit, elementis sermonis vivi erudiendos atque pariter 
ut adolescunt, severius arte grammatica, arte scribendi loquendique instituen¬ 
dos ut pedetemptim ad scriptores optimos adducantur, neve a methodo lin¬ 
guarum hodiernarum desciscatur; 

5. Censeo peritis Latine scribendi persuadendum ut vel fabulas e scrip¬ 
tis Medii Aevi excerptas in sermonem elegantem redigant vel fabulas recen¬ 
tes convertant vel novas conscribant festivas jucundasque; 

6. Censeo magistros Linguae Litterarumque Latinarum hortandos, im- 
mo admonendos ut quam saepissime ipsi inter sese Latine scribant et collo¬ 
quantur ut lingua et sibi ipsis et discipulis viva esse videatur; 

7. Censeo ut nos moribus delicatis conquerendi exutis et cestus induti 
ad hostes nostros, obtrectatores hujus disciplinae quae olim caliginem igno¬ 
rantiae corde hominum excussit, qua una juvenes ad aenigmata hujus aevi 
resolvenda instituuntur profligandos prodeamus; 

8. Censeo denique ut acta hujus Congressus in omnes partes orbis 
terrarum disseminentur et divulgentur. 

Dixi. 

De veris causis et majoribus et minoribus ob quas 
lingua Latina discenda est et de optimis viis et 
rationibus quibus in scholis mediis tradenda est 


Haec disputatio in Conventu Avennico^ ab scriptore lecta est, eoque 
probante et Moderatore Conventus in Palaestra Latina editur. 


Ad te, benevole lector, mihi in animo est sermone Latino loqui non ita 
purissimo, quali Cicero ille utebatur, sed potius simplicissimo, quem ego 
hoc tantum consilio adhibiturus sum ut vocabula sententiasque meas tu pla¬ 
ne et commode sine glossario intellegere possis, etiamsi a puero nihil jam La¬ 
tinum legisti praeter id fortasse quod die dominica interdum tibi in oculos 
incurrit ex eo libro cui nomen inditum est «Missale et Vesperale Romanum». 

Ceterum hac disputatione id quoque prosequor ut eo ipso exemplo tibi 
persuadeas quam facile et utile ad omnia disserenda linguam tu quoque usur¬ 
pare possis Latinam: Ciceroniano tamen, quantum potero, hic usurus sum 
sermone, quia ad propositum meum ille peridoneus et perlucidus esse mihi 
quidem visus est. Verum etiam in universum aptissimae apparent Latinae illae 
litterae et imprimis lingua ipsa Romanorum ad cunctas animi facultates paran¬ 
das et augendas quas unicuique hominum, in quolibet genere industriae vel 
negotii vel muneris vel officii, necessarias esse vulgo et palam conceditur, id 
est recte et bene et pulchre vel juste et honeste et pure loqui et cogitare et agere, 
ita ut clarissimum illud Juvenalis dictum, poetae Latini notissimi, perfectissi¬ 
me conficiatur <tnens sana in corpore sano» vel alia quoque huic vicina senten¬ 
tia, quae Gallici sane scriptoris est, Romanorum tamen cognitoris peritissimi 
et, ut ita dicam, plenissimi, cui nomen Latine «Montanus» erat: <caput non 
ita plenum, sed bene factum». 

Hoc enim potissimum, judicio quidem meo, maxima cum cura perquiren¬ 
dum est non dico in summis scholis quae proprie «universitates» vocantur, 
sed in iis saltem scholis mediis quae Latino verbo «collegia», Graecis autem 
saepius «gymnasia» vel «lycea» vel «athenaea» nominari solent. Ea autem 
scholarum mediarum causa et intentio, jam inde ab eo saeculo quod «Re- 
nascentis Antiquitatis» appellatur, justissimo quodam verbo exprimitur: 
puerum « humaniorem» facere, id est *hominem» verum, omnibus et cunctis 
*humanis» virtutibus praeditum et ornatum: quapropter haec ipsa studia ho¬ 
die quoque « humaniora» apud Germanos et Batavos, « humanitates» apud Gal- 


1 Congris International pour le Latin vivant, 2*6 septembre 1956 — Avignon. 

los et Belgas insignibus nominibus nuncupantur et laudantur. Est quidem 
et ad hanc laudem aliud quoque nomen, quod, etsi proprie Germanicum est, 
aliquid tamen Latini et in ipso vocabulo et in ultima terminatione retinet et 
fere Latinum sonat, id est tHumanismus>; verum hoc verbum ab alio nomine 
accuratissime discernendum est quod item simul proprie Germanicum est et 
quasi Latinum videtur, id est <Antiquarismus>. 

Namque litterae Latinae et Graecae non propter vetustatem, sed ob vires 
proprias discuntur neque antiquitatis causa sed humanitatis gratia in humanioribus 
saltem studiis adhibendae sunt vel potius, sicut ego quidem dicere malo, exer¬ 
cendae et alendae et excolendae . Re vera, sicut agri fit cultura , ita hominis quoque 
faciendus est cultus; itidem, ut humus vel terra, priusquam seratur et meta¬ 
tur, diu et patienter aranda et fodienda et occanda et stercoranda et aliis 
modis subigenda est, sic puer leniter et paulatim praeparandus est donec 
homo verus efficiatur. Puerum autem Romani aliter ac nos inde a septimo 
anno usque ad decimum septimum vocabant, adulescentem vero a decimo 
septimo ad tricesimum, adulescentulum autem fere inter duodeviginti et vi- 
ginti annos natum. 

Hic ergo «puer» a parentibus et a magistris erudiendus et edocendus 
est, ita tamen, mea quidem sententia, ut non edoctus tantum fiat adulescen¬ 
tulus, sed potius educatus, id est nec tam doctus quam peritus nec tam eruditus 
quam capax. Praeterea ejus magistris id praecipue et maxime persequendum 
est non tam quod puero in hisce diebus placet quam quod hominis in per¬ 
petuum intererit nec tam quod hic et nunc praesentem puerum juvat et vo¬ 
luptate allicit et fortasse seducit, id est a recta cogitandi et agendi via ducit, 
quam quod semper et ubique futurum adultum adjuvabit et utilitate delecta¬ 
bit et certo firmabit. Puero igitur non tam sciendum est quam discendum quo 
scilicet modo ipse postea per se cognoscere possit et sciat: quamobrem do- 
dendus est puer non tam scientiam vel doctrinam quam disciplinam vel ratio¬ 
nem quaerendi et viam discendi scientiam ipsam et veritatem tum demum 
cum ad id ipsum satis maturus et paratus factus erit. Sic jam sapientissimus 
ille philosophus cui nomen fuit Kantius suadere conatus est: «docere non 
sententias, sed rationem sentiendi; discipulum autem non ferre, sed ducere, 
si vis eum postea per se ingredi posse»: pueris enim scholas et classes, ut 
ita dicam, non bibliothecas esse oportet, sed vera <gymnasia*, id est loca ubi 
cunctae et diversae virtutes humanae vel corporis vel animae exerceantur et 
alantur et colantur. 

Hoc igitur primum, ut equidem arbitror, officium in humanioribus studiis 
praestandum explendumque ei magistro est cui nomen Graeci primo, Romani 
postea indiderunt ‘grammatico*, id est «poetarum interpreti»: ut puer quem 
parentes ei educandum commiserunt adulescentulus efficiatur quam maxime 
absolutus et perfectus et tandem homo verus fiat, id est completus et aeque li¬ 
bratus, in quo virtutes humanae ita bene congruant ut ejus animus aequus 

sit, id est simul justus et sanus; hac autem humanarum virtutum in anima aequi - 
librium maximus eftectus et optimus fructus earum disciplinarum esse mihi 
videtur quae omnes simul ad eam artem et scientiam pertinent quam nos 
educationem vocamus, Romani vero et institutionem libentius nominabant, ut 
illustrissima testatur illa Quintiliani «Institutio oratoria*. 

Quae duo nomina summo jure mediis scholis dari possunt. Nam primo 
puer vere educendus est, id est ducendus e pueritia ad adulescentiam, ita ta¬ 
men ut quam justissimis et securissimis et secundissimis viis rationibusque 
- proximus efficiatur homini adulto satis perfecto; deinde puer vere instituendus 
est vel instruendus, id est exstruendus vel construendus. Etenim instituere e verbo 
«statuere» compositum est; ambo autem a verbo «stare» ducta sunt et idem 
significant ac «instruere»; denique instituere et instruere Latine quidem simul 
et de domibus et de hominibus dicuntur; sicut ergo domus, cum aedificata 
sit, stabilis est et ad caelum elata, sic puer, cum institutus sit, per ipsum stat 
et exsurgit ad humanitatem excultus, id est ad hominem vere confectum: 
hunc ideo hominem eodem plane modo formandum et firmandum esse Romani 
censebant quo turris in altum erecta quae in solidis fundamentis nixa et 
fulta est; haec autem fundamenta in turri substructiones dicuntur, in homine 
virtutes; quapropter homo perfectus a Romanis vir appellabatur: re enim ipsa 
virtus a viro ducta est, propterea quod virtus est proprie hominis qualitas; ita¬ 
que homo in omni genere virtutum perfectissimus jure et merito humanissimus 
dici potest et ideo puer quoque humanioribus studiis quam humanissimus adu¬ 
lescens efficiendus est; ceterum apud Romanos verba cultus et humanitas sae¬ 
pissime conjuncta sunt. 

Puer vero (puella quoque et femina ipsa adulta, etsi nunquam ejus rei 
conscia est, sic agere naturaliter consuevit) nondum omnino sic ratiocinari 
potest ut adultus homo vel adulescens vel etiam adulescentulus: sentit enim 
puer sensibus et imaginibus magis et potius quam re vera cogitet, id est ra¬ 
tione utatur. Ratio tamen vel intellegentia proprium est hominis et praecipue 
viri: discipulo igitur, id est puero instituendo, primum et maximum opus et 
onus et munus et officium est id praesertim discere: rationaliter cogitare ita ut 
per totam vitam recte et bene et pulchre putet et sentiat et velit et agat et 
dicat. Verum enimvero hic maximus et optimus fructus totius vitae non 
comparari potest nisi magnis et frequentibus ac variis et iteratis exercitatio¬ 
nibus, quae per multos annos, leniter et paulatim, ducibus grammaticis, in 
scholis mediis, praecipue in humanioribus studiis, virtutes exerceant et alant 
et colant. 

Quorum humaniorum studiorum cunctis sane disciplinis is rationis usus 
et experientia comparatur, sed maxime et optime quattuor disciplinis quae 
conjunctim et summatim scientiae et litterae vocantur: inter quas vero scientia¬ 
rum duo praesertim genera ad puerorum institutionem super cetera excellen¬ 
tissima ducuntur et sic distinguuntur: scientiae vel mathematicae vel natu- 

rales; litterae item sic dividuntur: vel antiquae vel novae, id est linguae et 
auctores vel veteres vel recentiores, quorum antiqui optimo jure praecipuum 
occupant locum in gymnasiis. Omnibus certe disciplinis et praesertim his 
quattuor commune est consilium hoc quod jam dixi: adulescentulum cunctis 
humanis virtutibus aequaliter praeditum efficere; cujusque tamen earum est 
suus quidam proprius fructus et sua propria ars, quam ea disciplina exercet 
et alit: nam scientiae quae dicuntur mathematicae artem docent argumentandi 
dialectice in abstracto , id est secundum rectam et justam disserendi rationem 
et normas vel regulas sanae intelligentiae; naturales autem scientiae artem 
docent observandi distincte objectas res, id est secundum objectam rem ipsam 
observatam, non secundum sensus vel imagines subjecti hominis, id est 
observantis, praeterea duae hae animi facultates inter se diversae, sed inter 
se additiciae quoque sunt. Item inter litterarias disciplinas duae imprimis 
ad pueros educandos majores et meliores existimandae sunt et, quasi ut in 
scientiis mathematicae et naturales, sic inter se angustius quam ceterae 
cohaerent, antiquae scilicet litterae: Latinae enim artem docent cogitandi clare 
et dilucide , id est perspicue et diserte; Graecae autem artem docent disputandi 
ingeniose et sagaciter , id est sollerter et versute vel modo habili et flexibili et 
ad diversas rerum et hominum condiciones aptissima. 

Quae omnia melius fortasse et brevius certo sic exprimi possunt: mentem 
humanam efficiunt scientiae mathematicae rectam et prudentem, naturales sinceram et 
veridicam, litterae autem Latinae contractam et conglobatam, Graecae agilem et flexi¬ 
bilem. Quae omnes mentis habitus vel animi virtutes dissimiles profecto sunt 
et forsitan etiam inter se contrariae quibusdam videbuntur; attamen compen¬ 
sandae quoque inter se sine ullo dubio sunt ut hominem aeque libratum et 
perfectum producant, ad quaslibet scientias vel artes humanas aptum et ido¬ 
neum: quamobrem eaedem etiam in puero educando vel construendo con- 
junctim et aequaliter addendae et alendae sunt ita ut adulescentulum unum 
et verum efficiant. Disciplinae enim illae quae scientiae dicuntur eam mentis 
speciem formant et firmant quam geometricam vocant, id est logicam; litterae 
autem eam quam subtilem vocant, id est acutam. Porro nec geometrica una 
nec subtilis una, sed tantum ambo congregatae hominem perfectum fingere 
valent, quem Romani virum appellabant, ut jam excellentissime comprobavit 
Gallus quidam illustrissimus, simul et scientiis et litteris eximius, cui nomen 
fuit Latine Blasius Paschalis. 

Praeterea nemo est qui nesciat quam anguste inter se cogitare et dicere 
naturaliter colligata sint: namque sententiae et verba, vel, ut melius et acutius 
Romani loquebantur, ratio et oratio sic vicissim inter se perfundunt ut eodem 
modo et simul aut rectae et bonae et pulchrae laudentur aut deviae et turpes 
et deformes reputentur. Antiquorum vero auctorum, id est scriptorum et arti¬ 
ficum, ratio et oratio super ceteras praecellentes habendae sunt, quoniam no¬ 
vorum etiam auctorum ex omnibus temporibus et regionibus optimi et maximi 

antiquos illos auctores tamquam magistros et cogitandi et dicendi sibi sump¬ 
serunt et eorum opera tamquam exemplaria ad suas ipsorum inventiones fin¬ 
gendas imitanda se elegisse confessi sunt eo scilicet consilio ut ab illis anti¬ 
quis artem et disciplinam cognoscerent qua rectissime ea cogitarent quae 
disputare vellent et optime ea dicerent quae exprimere cuperent. 

Ergo, ut omnia summatim et breviter contraham quae adhuc dixi, educan¬ 
dorum vel construendorum puerorum causa et intentio maxima et optima et 
omnium disciplinarum communis, in humanioribus quidem studiis, ita defi¬ 
nienda est: non acquirere COGNITIONES speciarias et appositas quae stattm et 
in praesens tempus puero vel adulescentulo proficere possint, sed potius conquirere 
VIRTUTES generales et additicias quae constanter et ad omnia tempora adulescenti 
et praecipue adulto viro re vera servient. Nam cognitiones et notitias, quantumvis 
in iis memoria exerceatur, homo multo brevius et facilius obliviscetur quam 
didicit; virtutes autem, dummodo longo illarum disciplinarum usu et con¬ 
suetudine eas sibi adstrictas reddiderit, fideles et dociles servas habebit: qua¬ 
propter Gillus quidam eruditissimus, cui nomen est Eduardus Herriot, sic 
praedicare ausus est: « hominis cultura est id quod restat cum omnia oblitus est». 

H^uid restat? Virtutes. 

Virtutes igitur et habitus mentis et animi et animae sunt re vera, ut 
initio praedixeram, maximi fructus et optimi effectus earum maxime disciplina¬ 
rum quae ad antiquas litteras linguasque auctoresque pertinent. Sunt tamen 
et aliae virtutes et reliqui fructus eorum antiquorum studiorum; notiores etiam 
et clariores hae novae causae et intentiones sunt quam eae quas ipse adhuc 
exposui, minores tamen et minus effectrices, meo quidem judicio, ad pueros 
formandos et firmandos, in iis saltem scholis mediis quas humanitatum no¬ 
mine justissimo nuncupare consuevi et quantum ad virtutes adipiscendas 
pertineat. 

Quarum minorum intentionum vel fructuum duae hae praecipue ducen¬ 
dae sunt: primum tantorum et tot virorum doctrinae et artes, deinde tantarum 
et tam pulchrarum nationum, quae nostris ipsorum majoribus et dominae et 
magistrae fuerunt, sententiae et mores, monumenta et origines, instituta et societates, 
historia et modus vivendi agendique sentiendique 

Quae omnes notitiae vel cognitiones non homini solum, sed etiam puero 
delectationem sane et utilitatem maximam praebent ad alios melius cognos¬ 
cendos et ad se ipsum optime perspiciendum, tanto magis quod earum natio¬ 
num historia re vera nostrae ipsorum historiae initium est, siquidem majo¬ 
rum nostrorum duces et institutores facti sunt antiqui illi populi, et deinde 
quod, ut exemplum ponam, «aeria navis» quae abhinc annos vix 25 con¬ 
structa est minus «nova» et «recens» apparet quam Graeculi cujusdam sen¬ 
tentia quae abhinc annos jam 2500 dicta est. Quae tamen mirae notitiae, ut 
cognitiones, facilius, quamquam levius, in translationibus disci possunt, id est 
cum in nostras ipsorum linguas recentes versae sunt, vel per libellos, in re- 

centioribus quoque sermonibus redactos, ab eruditissimis peritissimisque 
sapientibus breviter contractos, quos pueri commodius legunt et sciunt quam 
cum haec omnia Latine et Graece iis discenda sunt: hoc enim a multis saecu¬ 
lis in Scripturis et Evangeliis optime experti sumus, quoniam haec sine ulla 
notione vel Hebraici vel Graeci vel etiam Latini sermonis satis facile etiam 
infantes edidicerunt et perfecte noverunt. Ergo ad haec omnia cognoscenda 
quae in litteris Graecis et Latinis amoenissima et excultissima sunt neque 
necesse neque opus esse neque ideo oportere videtur tot annos et tantis la¬ 
boribus duas arduas linguas perdiscere, quas tamen omni modo oblituri sunt 
discipuli etiam optimi. 

Deinde ad haec eadem discenda non magistri jam opus sunt, sed solum 
boni libri a doctissimis et peritissimis compositi, cum ad virtutes adipiscen¬ 
das et exercendas magister peritissimus maximum opus sit. 

Denique, ut jam antea probavi, non antiquitatis causa, sed humanitatis 
gratia litterae et linguae colendae sunt antiquae in humanioribus studiis; at 
contra, si antiquitatis cognitio gymnasiorum maxima causa et intentio et supre 
ma lex Graecarum et Latinarum quidem litterarum in iisdem ipsis gymnasiis 
discendarum tradendarumque decerneretur, non hic jam « Humanismus » esset, 
verum «Antiquarismus» , id est species aliqua antiqua vel «color localis et 
temporalis». Hunc sane duplicem colorem antiquum, sicut in quibuslibet 
litteris etiam recentioribus et recentissimis, lucide perspicere opportunitatem 
quandam affert ut antiquos auctores puer melius et penitiore modo legat et 
intellegat; color tamen is antiquus neque res maximi momenti censeri neque 
maximus fructus et prima intentio existimari potest humaniorum quidem stu¬ 
diorum: namque in Antiquitate neque id quod antiquum est neque id quod 
novum est puero in schola et viro in vita accuratissime discendum et maximi 
pretii habendum est, sed id quod humanum est et ideo per omnia saecula 
permanet et perpetuum dici potest et simul semper verum et constanter no¬ 
vum judicari, sicut, exempli gratia, Socratis sententia. Id ergo per maximos 
vero conatus sed et maximo fructui prosequendum est quod Menander primo 
Graece, Terentius postea Latine sic expressit: «HOMO sum: HUMANI nihil 
a me alienum puto*. 

Secunda intentio antiquarum litterarum discendarum quae frequenter 
tamquam maxima et optima laudatur est quod linguae illae recentioribus ser¬ 
monibus plurima vocabula praebuerunt, praesertim in scientiis et in artibus. 
Quod imprimis et iis linguis contenditur quae etiamnunc «Romanae» appel¬ 
lantur, ut Italica, Hispanica, aliae quoque, et maxime Gallica, cujus scripto¬ 
res et artifices cuncti Latinos et Graecos maxime et optime imitati sunt. 
Attamen, re vera, si jam antea didicerint pueri quid ea vocabula sub recen- 
tiore forma in sua ipsorum lingua significent, nulla erit causa £cur tot 
annos et tantis laboribus defatigentur ut tandem id cognoscant quid in Latina 
vel Graeca quoque lingua haec ipsa vocabula significent. Scio equidem Galli- 



14 


Albertus Grisart 


cam certe linguam facilius et melius et penitiore modo a puero, praesertim a 
Gallo, comprehensum iri, si puer Latinam et Graecam vel simul ediscet vel 
antea perdidicerit; verum, si Latinae linguae eo maxime consilio opera danda 
esset ut Gallicam melius puer nosceret et perscrutaretur, nonne melius et 
commodius esset Gallicani modo ipsam discere et ob id ipsum tot horas quae 
in scholis mediis Latine sermoni conceduntur Gallicae potius tribuere linguae 
vel Gallicis reservare litteris, ut has puer opeime et maxime perdiscat et edis¬ 
cat solas? 

Id deinde addendum est quod linguae Gallicae et Italicae et Hispanicae 
et ceterarum quae Romanae dicuntur linguarum vocabula multa, si non 
plurima, ex talibus Latinis et Graecis verbis pendent qualia numquam in eis 
libris adhibentur quos pueri in scholis mediis legunt, sed solum in titulis 
et in raris libellis occurrunt ubi ea sapientium eruditissimi difficillimis in¬ 
vestigationibus reppererunt. Haec enim verba non in urbana illa lingua Ro¬ 
mana usurpantur, cujus Cicero et Caesar in prosa oratione, Vergilius et 
Horatius in poesi optimi et maximi auctores semper habiti sunt, sed in 
rustica ista lingua Romana vel potius in eo populari vel vulgari vel plebejo ser¬ 
mone adhibentur quem apud servos in usu fuisse ex Plauto et Petronio 
apparet: ita, exempli gratia, quem Cicero «equum» vocare solebat, eum plebs 
«caballum» dictitare assuefacta erat; quod deinceps Caesar «caput» appellare 
consueverat, eam illius milites «testam» cognominabant: inde haec duo 
vocabula, per id tempus parum cognitum quod «Medium Aevum» jamdiu 
nominatum est usque ad nostras ipsorum linguas perducta et corrupta, re- 
centioribus linguis ea verba praebuerunt quae Gallico sermone «cheval» et 
«tete» dicuntur et in aliis similia. His igitur vulgaribus vel popularibus vel 
plebejis vocabulis quoque et majore etiam studio quam urbanis verbis lin¬ 
guae Latinae et Graecae opera danda certo esset, si re vera puero Gallica 
perdiscenda esset lingua, dum Latinam ediscit, id est si Latinam eo maxime 
consilio puer doceretur ut Gallicam perscrutaretur. 

Denique Germani et Batavi et Saxones et Angli et ceteri populi qui ab 
iis nationibus orti sunt et quorum linguae neque a Latina neque a Graeca 
pendent, sed vel a Germanicis vel a Celticis vel a Saxonicis sermonibus 
fluxerunt et ceteri quoque in orbe terrarum populi non jam ad suas ipsorum 
linguas perdiscendas vel ad Gallicani perdiscendam linguam Latinum edis¬ 
cunt sermonem: itaque ea secunda quae maxima et optima dicitur causa et 
intentio Latinam linguam discendi nec universa nec ideo prima dicenda vel 
ducenda est. 

Quae ergo omnes causae et intentiones, quamvis utiles et magnae et 
bonae sint, non tamen utilissimae et maximae et optimae sunt: ideo partes 
eis ludendae sunt, ut ita dicam, secundariae, quamquam satis praeclarae, in 
ludo quidem grammatici; postremo his omnibus quas minores esse contendi 
causis hoc vitium est commune quod neque una neque cunctae simul suffi- 

ciunt ut tot horas per tot annos comprobare valeant per quas Romanorum non 
modo litteris sed etiam praecipue linguae operam dant discipuli in scholis 
mediis; at f si causa et intentio maxima est non discere Latine loqui vel Galli¬ 
ce melius loqui vel vetustatem noscere, sed virtutes animi formare et firma¬ 
re, non sufficientes etiam apparebunt tot horae ad eam artem exercendam, 
siquidem inde a temporibus Renascentis Antiquitatis, cum condita sunt 
illa humaniora studia, semper pauciores paucioresque horae istae factae sunt. 

Non me, ut grammaticum, praeterit nec tallit multos etiam Latinos 
inter grammaticos me vituperaturos esse tamquam «conservatorem», qui 
tempori meo nullo modo adaptari possim, quippe qui rationes et vias quibus 
recentiores traduntur hodie sermones ad Latinam discendam linguam neque 
optimas neque etiam revera idoneas esse existimem. Verum enimvero recen¬ 
tiores sermones, qui hisce diebus dicuntur et scribuntur, ob ipsos sermones 
perdiscendos et recte et perfecte et pulchre legendos et discendos et scriben¬ 
dos summo jure traduntur, quia ipsis suae propriae probationes et defensio* 
nes sunt: discuntur enim ut legantur et dicantur et scribantur. Non ita de 
Latina et Graeca lingua: non ob ipsam et pro ipsa unaquaeque harum disci* 
tur, et traditur, sed ad adulescentulos instituendos sicut hac tota disputatio¬ 
ne ostendi, id est non ut ipsae perfectissime noscantur, sed ut per eas pueri 
perfectissime formentur et firmentur. 

Praeterea, mehercle, «conservare» Latino quidem grammatico non vitium 
est, quod sciam; quin etiam immo officium proprium est et munus optimum 
et honos maximus, siquidem id servat quod humanissimum et optimum et 
maximum est tantarum et tot rerum et sententiarum quibus nullas umquam 
veriores et utiliores et politiores et pulchriores conceperunt homines cujusvis 
temporis vel regionis, id scilicet depositum quod nobis custodiendum tra¬ 
diderunt antiqui illi, majores ipsi majorum nostrorum, quod saltem ad 
cultum et humanitatem pertineat. 

Quid enim a nobis «servari» et potest et debet majus vel melius vel 
pulchrius quam antiqui auctores et litterae et ipsa lingua, ubi quidquid 
humanum est maxime et optime exprimitur, sicut satis adhuc probavi? Quis 
deinde ea omnia «servare» et potest et debet nisi Latinus ipse grammaticus, 
quippe qui testis et, ut ita dicam, fautor Latinorum scriptorum et artificum 
existimandus sit? Quo denique modo is ea «servare» potest et debet nisi anti¬ 
quis illis rationibus et viis quae inde ab antiquis ipsis per grammaticos 
traditae sunt et quibus majores illi clarissimi, a Graecis eruditi et formati, 
et ipse grammaticus hodiernis quoque temporibus ad humanitatem edoctus 
et educatus est et ipsam Latinam perdidicit et edidicit linguam? 

Hoc enim numquam obliviscendum mihi videtur grammatico in munere 
exercendo: non ipse «auctor» est pueris, sed tantum testis et fautor et interpres 
Latinorum auctorum et Graecorum: non suae ipsius igitur sententiae per anti¬ 
quorum auctores litterasque linguamqae pueris tradendae sunt, sed antiquo - 

rum ipsorum sententiae et artes aperiendae et explicandae sunt: ii demum 
«dii» esse debent, ipse vero grammaticus illorum deorum tantum initiator et 
sacerdos et, si ita loqui audeam, tamquam sacrorum mysteriorum *hierophan 
tes », quibus mysteriis pueri mens virginalis divini cujusdam auctoris com¬ 
plexu fecundatur et ingenium transmissum ipsa sQum propriam efficit; quod 
tamen grammatici munus, quamvis difficillimum et periculosissimum sit, non 
tamen onus deterrimum, sed honos quasi divinus existimandus mihi videtur. 

Hac ego disputatione tamquam grammaticus de his quaestionibus dis¬ 
serui «quas ob causas et quibus rationibus lingua Latina in scholis illis me¬ 
diis quas summo jure Humanitatum nomine nuncupare solemus, discenda et 
tradenda sit». Restat nunc ut rhetor aliquis me doctior tibi, benevole lector, 
id quoque persuadeat quam commode lingua Latina non jam in puerorum 
scholis, sed et in sapientium et artificum conventibus et libris usurpari et 
possit et debeat, non modo philologorum et jurisconsultorum et in universo 
scholasticorum, sed et medicorum et pharmacopolarum ac machinatorum et 
munitorum vel etiam negotiatorum quoque et maxime politicorum, ita ut 
una lingua et anima cuncti homines eandem hominis culturam accipiant et 
eundem cultum atque humanitatem aestiment et sic unanimes, ut Romanus 
quidam excellentissime dixit, «idem velle, idem nolle * re vera possint, quae 
«demum firma amicitia est» et hominum et nationum. 

Versus Lucretii postquam denuo lectitavi, novas eorum explicationes 
lectoribus offe ro. 

1,66-67: d e vita et doctrina philosophica Epicuri in illis versibus ita 
agitur; 

66: «primum Grajus homo mortalis tollere contra 
67: est oculos ausus primusque obsistere coram». 

In fine versus 67 rectum «coram» pro falso «contra» institui; nam hos 
versiculos eadem voce «contra» desiisse nemo artis poeticae peritus credere 
potest; «coram* primum a Lucretio ipso positum est; scriba illam vocem 
abbreviatione pro «m» finali utens ita scripsit «cora»: sed linea longa a litte¬ 
ra «a» ad litteram «r» (coTa) perperam supra posita est, quae scriptio 
falsa (coTa) a librario in adverbium «contra» conversa est, praesertim cum 
idem «contra» adverbium in versu superiore praecederet. Sed «coram» hac 
ratione explicari potest: in versu 66 Epicurus mortales oculos contra deos 
immortales tollere ausus est; ibi summo jure «contra» adhibitum est; in ver¬ 
su 67 autem idem adverbium «contra» repetere superfluum est, quia verbo 
«obsistere* ille sensus resistendi per syllabam praefixam «ob-» satis perspi¬ 
cue exprimitur; si versu 66 Epicuri status deis contrarius est pronuntiatus, 
proximo versu 67 ejusdem Epicuri positio adversus homines exprimenda erat; 
propterea Lucretius duo verba diversa («tollere» 66 et «obsistere* 67) ad 
duas res distinguendas adhibuit; ad verbum «obsistere» vs. 67 etiam «co¬ 
ram» adnecti debebat; nam illud «coram» significat idem ac «palam», id est: 
ante oculos hominum; «coram» nunquam ad deos referri poterat; Lucretius 
vero Epicurum ita laudavit, ut versibus 66 et 67 duplicem philosophi Graeci 
fortitudinem animi ostenderet: «contra» deos et «coram» hominibus; hoc 
modo illa tam absona tautologia adverbii «contra* remota est, quae non est 
epiphora; poeta «coram» etiam in fine versus I, 134 et IV, 1102 usurpavit. 

Epicurus porro non erat primus e Graecis qui deorum potentiae sese 
opponeret; immo jam Protagoras Abderita et Theodorus Cyrenaeus deis 
adversabantur; itaque Lucretius recte I, 66 scripsit «primum* id est geniti¬ 
vus pluralis contractus pro forma «primorum», genitivus partitivus pro lo¬ 
cutione: «inter primos»; etiam hic ordo excellens inter primos Graeciae sa¬ 
pientes est maxima laus Epicuri hymno Lucretii enuntiata. 

Hac igitur argumentatione pessimam scripturam I, 67 alterius «contra» 
refutantes postremo rectissimam dictionem «coram» restituimus. 

1, 469: «namque nIid aeternis aliud regionibus ipsis 
470 eventum dici poterit quodcumque erit actum». 

Ita legatur 1, 469 oportet, quamquam omnes codices hanc formam exhi¬ 
bent 469: «namque aliud terris, aliud...», quae lectio sensu caret; nam «ter¬ 
ris» idem ac «regionibus» significat; sed «aliud-aliud* diversas res postulant; 
error autem in voce «terris» latet, qui sic evasisse videtur: primo poeta scrip¬ 
sit «namque alid aeternis, aliud regionibus ipsis...» aeterna enim ad tempus 
(categoriam tou tcote), regiones autem ad locum (spatium, categoriam tou xou) 
pertinent; librarius quidam non «alid», sed «aliud» respondens secundo 
«aliud» posuit, ut «aeternis» non jam in metrum hexametrum quadraret; 
propterea scriba vocem «aeternis» in «ternis» mutilavit, quam formam inep¬ 
tam tandem in «terris» propter proximum vocabulum «regionibus» mutavit; 
via igitur corruptionis ita processisse videtur: 1. alid aeternis; 2. aliud ternis; 
3. aliud terris. Exigitur contra ea vox, qua tempus praeteritum indicatur; nam 
1, 468 antecessit jam «praeterita aetas», quae sequenti versu 1, 469 cum «re¬ 
gionibus* comparatur; etenim «aeterna» et «regiones* sunt accidentia quae 
Lucretius «eventa* vocat, rerum gestaium; ergo illa eventa sunt diversa 
au|JLpeJfyxdTa (xoxe = ypdvo<; = aeterna, per figuram synecdochae, et xoo = 
ytopat = regiones). «Alid» jam codex Gottorpensis scripsit. Postremo igitur 
ita scribendus est versus 1, 469: «namque alid aeternis, aliud regionibus 
ipsis... 


1, 644: legitur in fine «sonore», quae vox admirationem movet etsi ab 
omnibus editoribus accipitur, tamen obtineri non potest: sententia Heracliti 
de igne sive de elemento mundi primario retutata etiam elocutio ejusdem phi¬ 
losophi breviter existimatur 1, 639: (Heraclitus) «clarus ob obscuram lin¬ 
guam»; Heracliti ergo doctrina (1, 635 — 638) damnatur, dictio tamen (1, 
639-644) laudatur. Lucretius quidem gloriam hujusmodi generis dicendi He¬ 
raclitei tenebrosi e stupiditate hominum minimae eruditionis, immo inanium 
atque ex eorum gaudio verborum belle sonantium lepidoque fuco colorato¬ 
rum effectam declarat; duobus igitur sensibus lingua Heracliti recipitur: audi¬ 
tu (=auribus 1, 644) et visu (==colore 1, 644), ut ego jure opinor. Lucretius 
enim ipse negat effectum verborum philosophi Ephesii insuetorum solum ad 
aures hominum pertinere, sed affirmare videtur linguam Heracliti partim 
belle sonare (=aures tangere), partim lepide fucatam splendere (quali splen¬ 
dore verborum oculi afficiuntur); ex hoc Lucretii judicio de Heracliti elocu¬ 
tione semel verborum sonitus semelque eorum fulgor fucatus laudatur. Lu¬ 
cretius quamquam in universum effatur (1, 641) homines stolidos verba ex¬ 
teriora admirari et in deliciis numerare ea vocabula quae alieno modo for¬ 
mantur, tamen etiam ad Heracliti dicta hanc observationem communem 
applicat; quapropter verbum «fucata» (1,644) unice ad «colorem», non ad 
«sonorem» quendam trahendum est; neque enim umquam «sonus» vel «so- 

nor» fucatus appellatur; fucus potius ad solum «colorem» spectat, ut scriptum 
videmus in Ciceronis libro qui «Brutus» inscribitur 44, 162 «sine ullo fuco 
veritatis color»; praeterea cfr. Cicero, De or., 3, 25, 96 100; Quintil. 6, 3, 
107; nam id saltem, quod fucatur, res constans neque praetervolans esse de¬ 
bet; color autem permanet, sonus vero confestim dissipatur, effugit, interit. 
Illa verba fucata porro (1, 644) ad antecedentia verba «latitantia» (1, 642) 
quodammodo revocant; «fucata» enim idem fere significat ac «latitantia», 
nam «fucata colore» prope idem est atque «sub verbis (veris) latitantia*; 
manifestum quoque apparet «latitantia» ultro profundius ad sensum et in¬ 
tellectum verborum interiorem referri posse; nihilo secius ad vim communem 
«fucata* et «latitantia» reducere licet. Accedit quod Lucretius «lepore mu¬ 
saeo» utitur, ex quo vocabulo cognoscitur leporem musaeum ad verba pceti- 
ca, non ad sonitum vocum referri. Non raro autem in codicibus manuscriptis 
scribae inveniuntur sua sponte et ex suo consilio verba auctoris antiqui ge* 
nuina mutantes, pro quibus propria inventa et subito excogitata ponunt; ita¬ 
que ub rario facile erat veram formam «colore», injuria in falsum illud «sono¬ 
re» immutare, praesertim cum in codicibus saepe C et S litterae inter se 
confundantur, ut denique erroris viam sic processisse statuamus: colore, 
SOLORE, SONORE. 

Addatur oportet scribam ab initio versiculi (1, 644) «auris», ad verbum 
extremum ejusdem lineae relationem reciprocam inter audiendi sensorium 
(= auris) et audiendi causam (= sonorem) effinxisse ideoque rectum vocabu¬ 
lum «colore* in falsum «sonore» corrupisse. 

Maxime igitur veri simile est in versu 1, 644 pro falso tradito «sonore» 
abhinc summo jure nomen aptissimum «colore» reponendum esse. 

1, 657: «sed quia multa sibi cernunt contraria inisse 

658 et fugitant in rebus inane relinquere purum, 

659 ardua dum metuunt, amittunt vera viai...» 

In fi ne versus 6d7 pro illa voce deformata «muse» aptam formam «inis¬ 
se» restitui; in his versiculis poeta de ignis doctrina Heracliti ejusque asse¬ 
clarum Stoicorum loquitur; isti enim philosophi cognoscunt sibi multa con¬ 
traria occurrere (= inisse), cum talem opinionem de ignis qualitatibus expo¬ 
nunt; pro verbo «occurrere* metri causa «inisse* in fine applicavit, quod 
verbum idem valet atque «occurrere»; infinitivum perfecti Lucretius adhibuit 
vel ut initium actionis (= coepisse exsistere contraria) indicaret vel ob ne¬ 
cessitudinem longioris formae verbi «inisse», cujus quoque infinitivo perfecti 
sententia ad intellectum flagitata optime exprimitur; ex scriptura depravata 
similium litterarum inisse illud mvse ortum est, pro verum «inisse* nunc 
recognoscitur. 

1, 720: «angustoque fretu rapidum mare dividit omnis 
721 Italiae terrarum oras a finibus ejus». 

Inter omnes constat insulam a terra continente undis maris separari; 
illud igitur «undis» in fine vs. 720 sine ullo valore scriptum apparet, praeser- 
tim cum «fretu» antecedat; injuria profecto ex clausula versus 719 («undis») 
per neglegentiam scribae cujusdam vox iterata est, id quod quivis facile in- 
tellegit; loco illius inepte repetiti vocabuli «undis» (vs. 720) jam adjectivum 
«omnis» (acc. plur.) ponendum est, quod ad «oras» (vs. 721) pertinet; nam 
«totam* Italiae oram maritimam (= omnes Italiae terrarum oras) a Siciliae fi¬ 
nibus sejunctam esse possumus dicere; ergo illa notio «tota» (= omnes) 
attentissime ad distinguendum a po£ta exhibetur; porro ut in vs. 720 epithe¬ 
ta «angusto» ad «fretu», et «rapidum» ad «mare» attributa sunt, ita «omnis* 
ad «oras» (vs. 721) adnectendum est; unde «omnis» optime ad extremum 
versum 720 quadrare manifesto sequitur. 

In versibus 716-733 praeterea Lucretius prolixe de Empedocle Agrigen¬ 
tino philosopho praesocratico (c. 493- c. 433) agit, quem maximum Siculo¬ 
rum eximia laude celebrat; Sicilia enim magna regio, multimodis admiranda, 
plurimis hominibus visenda, rebus optimis referta, a multis civibus habita¬ 
tur, quibus hic unus antecellit Empedocles, vir omnium praeclarissimus, 
sanctissimus (ut Democritus 3, 371); addit Lucretius poemata Empedoclis 
etiam ab aequalibus suis magno animo usurpari sententiasque tam insignes 
complecti quarum auctor Empedocles prope deus haberi debeat; quod Ro¬ 
manus poeta tot praedicationibus Empedoclem Graecum in caelum tollit, ex 
illis Lucretii temporibus planissime mente comprehendi potest; tum nempe 
Agrigentini vatis opuscula omnia Romae aderant et a multis Graecorum an¬ 
tiquorum philosophiae studiosis lectitabantur. Sallustius quidem (86-34) 
notissimus ille rerum scriptor Romanus omnia Empedoclis scripta Graeca 
hexametris Latinis reddidit, quod carmen «Empedoclea» inscripsit, cujus 
versus Cicerone saltem judice satis inelegantes fuisse videntur; ad hoc Sal¬ 
lustii poema verba Lucretii 1, 729-733 spectare verissimillimum est, ut Lucre¬ 
tium eadem ratione atque Sallustium philosophiam Empedoclis vitamque 
totam admiratum esse credamus. 

1 , 1114 legitur hoc modo: 

«haec sic pernosces parva perductus opella». 

Vocula «sic» nonnulli editores offensi sunt. Einar Loefstedt <Coniccta 
nta> (Uppsala, 1950) 7-9 «sic» et «ita» (1, 1117) eadem significatione adhiberi 
dixit, et «sic» non recte explicuit; illa Lucretii vocabula potius hoc pacto 
conjungenda videntur: «sic» pertinet ad «parva opella» = «sic parva opel¬ 
la» = «tam parva opella»; particula «sic» etiam cum adjectivis conectitur; 
ergo hoc loco «sic parva opella» significat idem fere ac «minima opella». 
Conclusio ipsa per «haec» introducitur et per «ita» (1,1117) finitur. 

4 , 640 641 : 640: «praeterea nobis veratrum est acre venenum, 

641 at capris adipes et cocturnicibus auget*. 

In versu 641 cocturnices veratro vescentes corporis crassitudine praesta¬ 
re narrantur; eandem speciem avium (cocturnices = opTirjac) Galenus 11, 
612 (Kuehn) eadem herba (veratrum = eXXe^opo;) delectari et nutriri refert: 



alimentum efficitur). Lucretius et Galenus hanc observationem ex eodem 
fere fonte Graeco videntur suscepisse, qui auctor rerum mirabilium erat et 
ftaojxdata vel Tcapd^o^a collegit, cujus nomen definire nequimus. 

5, 311 - 312 : 311 «denique non monumenta virum dilapsa videmus 

312 q uae crepero poro minimumque senescere credas...* 

Versus 312 adhuc omnibus editoribus molestissimus apparuit imprimis 
propter haec vocabula «quaerere proporro...». Sed perpenso toto verborum 
ordine 311-312 «monumenta** sunt quorum qualitas lapidea in versu 312 
describitur; quam ob rem 312 «poro» ponendum est (pro falso «porro»); nam 
«porus» (= xojoo<;) est lapis durus, quo monumenta construuntur; cfr. Pli¬ 
nius, Hist. Nat. 35, 132 et 36, 53. De voce xujooc cfr. Theophrastus, De /api* 
dibus, c. 1, 7 (opera recog. Frfdericus Wimmer, vol. III, Lipsiae, 1862, Teub- 
neriana, pg. 36) ubi xo>poc pro xopo<; («) pro o) scribendum est; Pausanias, 5, 
10, 2; 6, 19, 1. Marcus Aurelius, 9, 36. Guillelmus Dittenberger: Sylloge 
inscriptionum Graecarum, IV (Lipsiae, 1924), 549; adjectivum ad «porum* per¬ 
tinens «creper* est, quod idem valet ac «niger, obscurus» (creper porus = 
«dunkler Vulkantuffstein*); cfr. Lucretius ipse 5, 1296 «creperi certamina 
belli»; «creperum bellum» est par atque ;isLa<; y Aprj; in Aeschyli «Agamem¬ 
none» 1511 (creper = jieXag; creper porus = |is/.a; xiopo;); ista quidem forma 
recta «crepero* ad illam litterarum confusionem «quaerere proporro» perduxit; 
postquam vera distinctio vocum (— «quae crepero poro») a me inventa est, 
facile videtur etiam reliquum hoc mendum «sibicumque* corrigere. Lucretius 
enim affirmat: «monumenta dilapsa videmus, etsi talia sepulcra magna duris¬ 
simo poro constructa sunt, quae vix vel nullo fere modo «senescere* (— di¬ 
rumpi) possunt; itaque negatio ad verbum «senescere» spectat, quae ultro 
ad reliquias mutilatae formae «sibicumque» proxime accedit: «minimum», 
«minimumque» significat deinceps «etiam» aut «vel» (ante superlativum) 
«minimum». Postremo adjungatur Vitruvius qui de «poro» quoque agit in 
opere quod inscribitur «de architectura» (edidit F. Krohn, Lipsiae, 1912, 
Teubneriana), 2, 7, 1, ubi de generibus rubrorum et nigrorum toforum dispu¬ 
tat; niger tofus (== Vulkantuff) Vitruvii est idem atque «creper porus» Lucre¬ 
tii; hunc «nigrum tofum» (= creperum porum) etiam Festus, pg. 177 sub 
voce «niger lapis» intellegit; niger lapis autem in Comitio (= in foro Romano) 
locum funestum definit, qui locus nihil aliud nisi sepulcrum Romuli circum¬ 
scribit; (cfr. Marion Elizabeth Blake, Ancient Roman Construction in Italy, 

Washington, 1947, pg 23*44, pg. 378); ex quibus deduci licet veri non esse 
dissimile Lucretium versibus 5, 311-312, («monimenta virum... erepere poro») 
maxime sepulcrum Romuli Romae respexisse. 

5, 359: .aut etiam quia nulla loci isti copia circum, 

360 quo q uasi res possint discedere dissoluique...» 

Codices scriptum «loci sit» habent; verba poetae in hisce versibus de 
rebus aeternis agunt, rationesque adduntur, cur hae res perire nequeant; tertia 
causa propter quam aeterna non evanescant, est quod nullus talis locus cir¬ 
cum invenitur quo illae res aeternae ad interitum se recipere possint; ex hac 
igitur ratiocinatione elucet ad substantivum «loci» adjectivum vel pronomen 
quo da am adjungendum esse ad quod pronomen «quo» 360 referri queat; 
pronomen vero quod requiritur ut ad «loci» 359 conjungatur est «isti»; haec 
forma «isti» perantiqua et prisca est; quae legitur apud Catonem «isti modo» 
(pro «istius modi») cf. R. Priscianus, 6, 36; et apud Terentium «istiformae» 
(pro «istius formae); cf. R. Kuehner, Lateinische Grarnmatik, I (H annover, 
1912), 606 (2 edit. Holzweissig). Etiam in hoc Lucretii versu 5, 359 «isti» 
scribatur necesse est; nam falsa lectio codicum «sit» ex illa vetusta formula 
«isti» exorta est; primitus enim «loci isti» scriptum est, deinde «loci sti» re¬ 
lictum est, quod scriba quidam in .loci sit» mutavit; notandum est in illo 
versu 5, 359 abesse verbum «esse», quod facile intellegitur. Denique etiam 
hic versus 5, 359 ita emendatus est, ut «loci isti» formam primariam lectori¬ 
bus praebeat. 

5, 1442 : «tum mare velivolis florebat propter oporas». 

Vox ista Graeca «oporas» (r, oziopa =messis) ideo adhibenda erat, quia 
erronea codicum scriptio «propter odores» nequaquam intellegi potest; veram 
lectionem oporas librarius parum diligens primo sic scribens odoras (D 
pro P) reddidit, quod postea alius scriba in odores mutavit; cum tamen 
contingeret, ut aliud vocabulum Latinum ad illud absurdissimum «odores» 
emendandum non inveniretur, Lucretii consuetudine loquendi propter eges¬ 
tatem sermonis Latini observata ad voces Graecas confugiendum erat, et tam 
faciliter, ut aptissima vox recuperaretur: «oporae» messes significant, quae ex 
terris orientalibus in Italiam invehantur; portus autem optimus Romanorum 
temporis Lucretiani fuit Puteoli, quae urbs majorem partem ab incolis natione 
Graecis habitabatur; poeta verbum quidem Graecum «oporas» adhibens hoc 
indicare voluit: omnem Italorum commeatum e regionibus orientalibus Pu¬ 
teolos dirigi indidemque cunctas res commercii ad exteras nationes etferri; 
Puteolis certe olim coloniae Graecae nomen «Dicaearchia» erat (cf. Strabo, 3, 
145, 17, 793; Plinius, Hist. Nat., 36, 70; Seneca, Epist., 77); etiam hac de 
causa vates Romanus «oporas» scripsit, ut unde venirent naves onerariae, 
Asiam Minorem Africamque ejusque incolas item Graece loquentes indicaret 

ac Puteolanos; illae autem naves Puteolos appellebant, ut Lucretius ipse vi¬ 
dere poterat; de Puteolis cf. Heinrich Nissen, Italische Landeskunde, Zweiter 
Band: Die Staedte (Berlin, 1902), 739. Quibus rationibus tandem in versu 5, 
1442 rite «propter oporas» scribatur oportet. 

6 , 550 : «nec minus exsultantes dum vis curva viai 
551 ferratos utrimque rotarum succutit orbis*. 

Post «exsultantes», quae vox ad ferratos... rotarum... orbis» trahatur 
oportet, codices maceratam lectionem «dupuiscumque» efferunt. Lachmann 
recte extremum vocabulum «vim» mutavit in genitivum «viai»; hic autem ge¬ 
nitivus pendet a substantivo «vis» quod invenitur in «dupuis»; sed «dup» 
nihil aliud est nisi «dum», quae conjunctio sententiam totam introducit; pos¬ 
tremo «cumque» mutilatio adjectivi «curva» est, quod ad «vis» pertinet: «vis 
curva viai», quae figura hypallagae metri necessitate requiritur pro recta 
structura grammatica «vis curvae viai»; agitur de saltu currum, qui via curva, 
quae non plana est, rotas ferreas salire, id est exsultare facit; sensus hujus 
versus 6, 550, est hic: «dum vis viae curvae orbes ferratos rotarum utrimque 
ne minus quidem exsultantes succutit»; haec verba: «nec minus exsultan¬ 
tes» solum hoc modo explicari possunt a poeta, ex metrorum mensura, in 
principio versus posita. Hoc pacto sensus plenus versus 6, 550 recuperatus 
est: «nec minus exsultantes dum vis curva viai...». 

De Lucretii carmine Cicero in epistula ad Quintum fratrem 2, 9, 3 
(mense Februario, a. 54) hoc modo judicavit: «Lucreti poemata ut scribis ita 
sunt: (sine) multis luminibus, multae tamen artis et cum veneris (virtute)...» 
Tullius igitur dicendi venerem (=venustatem vel gratiam) poetae laudavit, 
qualem elocutionis virtutem Dionysius Halicarnassensis dcppo&rnrjv appella¬ 
vit libro «de compositione verborum» cap. 3: tcoXX.tjv ttjv dcppoSfxyjv t<j> Xd*pj> 
zepie&irjxav. Etiam Horatius in «arte poetica» 329 eadem voce utitur «fabula 
nullius veneris»; Quintilianus, 10, 1, 79, de Isocrate dicit: «Isocrates... om¬ 
nis dicendi veneres sectatus est»; Gellius, 19, 9, 7, Hispani rhetoris Antonii 
Juliani linguam ita existimat «...quae nullas voluptates nullamque mulcedi¬ 
nem Veneris atque Musae haberet». 

Hom Odys XXIV, 335, ss. 


Pomiferi, saepes quem cinxerat hispida, campi 
errabant varias taciti lentique per umbras, 
jamque emensus iter medium sol igneus undas 
aequoris ad tremulas nitido fulgore ruebat. 

Ibat Laertes, Arcesi sanguine natus, 
ora deo similis; reptans haud passibus aequis 
pone sequebatur, cui vix arriserat alma 
lux quinti veris, facie formosus Ulixes. 

At via longa satis puero, qui solis iniquos 
ignes nil poterat membris perferre tenellis. 
Consistebat enim tristis modo, deinde querelis 
non sine supplicibus pelles, quae crura tegebant 
patris, subsultim manibus mulcebat, euntem 
si retinere via posset confectus et aestu: 

«Siste gradus, genitor; te amabo, siste parumper!» 
Ille nihil; pergebat iter velut inscius, hortum 
totum collustrans oculis et amoena vireta. 

Ad puerum tandem se totum vertit et infit: 

«Eja, puer! Cur jam pridem vestigia fessus 
ipse premis? Propera!.., Quercu captare sub alta 
ftigora mox dabitur nobis longamque quietem». 
Haec illi fatus praebebat saepius uvas, 
quas nondum ambrosio tellus Phoebusque liquore 
plene ditarant; gradiens tum mora ruborum 
frondosave bonus carpebat ab arbore mollem, 
guttatim flueret quae flavo nectare, ficum, 
alliceret carum parvo quo munere natum. 

«Hanc cape! —sic blandis verbis muttibat Ulixi 
Laertes genitor —; mollis quae ficus!» (et illi 
porrigit interea) sugas, mi pupule... Cernin' 
ut mei ab ore gravis roseum distillet hiante?» 

Hic viridi tumidum nudavit cortice pomum 
implevitque ambas subita dulcedine buccas. 
Suscipiebat iter rursus tunc impiger; inde; 

«Dic, pater —ajebat—, quando gaudere quiete 
fas erit? Ut jam deficio!... Quid in arboris umbra 
non hic tantilla requie conceditur uti? 

Me sitis aegra premit...» Nam pupo impensius aura 
usque calens atque ipsa sitim quae pinguis anhelam 
forte videbatur ficus pepulisse tenellas 
fauces siccarat. Pater at conversus ad illum: 

«Quae tibi mora rubus nunc praebet roscida! Sucum 
purpureum mitemque tegunt... Es, pupule; sumas, 
et sicco fugiet sitis arida gutture. Ne dic 
te non posse viae languentem ferre labores 
ac solis radios; sis primo a tempore vitae 
fortis ut in primis olim fortissimus exstes. 

Jamdudum tibi membra vigent; persta usque sitimque 
comprime ut indomitus... Quam primum, crede, sub illa 
—nonne vides illic (digito monstrabat) amoenae 
obscuram quercus fluitantis flatibus umbram?— 
care, quiescemus; spissa gaudebimus illic 
corpora humi strati quaesito frigore in herba. 

Est fons mellifluo qui claras gurgite lymphas 
alliciens fundit...» — «Pater, o properemus!» Ulixes 
tunc ait et patrem cupidus laetusque praeibat. 

Huc illuc grilli veluti formidine capti 
saltabant; caveam pavidae se more sub artam 
raptim condebant maculosae membra lacertae, 
interdumque brevi foliorum murmure callem 
magnus transibat densa de vepre lacertus. 

Tunc puer adstabat perculsus corda pavore. 

«Cur stas? Ne timeas (Laertes voce monebat 
dulciloqua); haud laedit pueros... Quibus aspice ocellis 
te parvum miretur herum ut si rite salutes 
—nonne vides?— dicat!...» Varium caput ille paventi 
namque viatori puero obvertebat amicus, 
corpore stans flexus caudam et quandoque retorquens. 

Corripuere viam. Vigil incedebat Ulixes 
nunc gressum intentus retinens, nunc sentibus atra 
mora legens, longa quassans modo arundine saepem: 
cantus rumpebant longos querulosque cicadae. 
Posterior divo genitor ceu lumine pressos 
multis ad terram lustrabat fructibus omnes, 
sic sperata sibi mox ditia pondera, ramos. 

Dispositas tunc cernebat recto ordine vites 

quae fl avescebant aestivo sole racemis, 
cum subito passus tenuit miratus ad altam 
se prope finitimas vincentem palmite vitem. 

Hic latice innumeros botros vinoque tumentes 
dum contemplatur, foliis nudabat ubique 
baccas ut Phoebus fecunda luce mearet. 

Sensit ubi natus gressum tenuisse parentem, 

mox rediit. «Quid tute vides, pater optime?» —«Baccas 

aspice quam teretes! Stillabunt flumina vini 

suavis, odoriferi, curas quae pectore pellent 

laetitiamque dabunt promentem gutture cantus»; 

Interea foliis nudabat cautus et uvas 

carpebat puero mites, gustabat et ipse. 

«Quam placet —arguta tunc voce ajebat Ulixes—, 
quam placet uva mihi!... Vinum praebebit odorum... 
Quando, pater? —Cui rex Laertes: «Mense legemus 
hoc uvas; pedibus compressi in labra racemi 
concava stillabunt sucis, sucique relapsi 
paulisper validi fervent; volitabit ubique 
gratus odor. Gelido cum campus turbine totus 
frondibus arescet nivibusque excelsa nitebunt, 
ante focos cyathis plenis resedebimus omnes 
mellifluumque diis nectar libare juvabit*. 

Multa liquet nato genitore loquente saliva; 
inde: «Parens, cur me, quaeso, non vitibus istis 
donas, perficiam divum quo munere vinum?* — 
«Ordinibus quinquaginta te, pupule, dono!» 

Emicuit risus labris oculisque puelli. 

Dum lente placet ire iterum vitesque per altas 
securi gradiuntur heri spectantque beati, 
naturam sapiens fruticum pandebat alumno 
nominaque attento Laertes: mitia tantum 
cur maturescant aestivo tempore mala, 
capreolis curnam devincta cacumina vitis 
se extollat, quo mense juvet committere sulcis 
semina, quo vitis caelo fecunda seratur, 
corticibusque novis quo post mutetur ut almus 
ros melius saliens mutatus culmina tangat 
ac roseis sucis vel nigris compleat uvas. 

Tramite pergebant silvestri. «Cur mihi ficus, 
xaTCTra cp&e, haud aliquot donas?» Sic rursus et illi 
tresque decemque piros laeto dedit ore decemque 

malos et quadraginta dedit ordine ficus 
murmure stridentes tenui Septembribus auris. 

Exultavit herus patremque amplexus inhaesit. 

At sol paulatim caelo deferbuit; agris 
circum servorum voces hinc inde sonabant 
jam lassae; pingues vituli pecudesque relictis 
campis turmatim saturi ad sua saepta redibant 
dum querulis agni balatibus aethera replent. 

Ibat rex Ithacae puero comitatus; ad umbram 
adveniunt quercus patulae unde arguta cicada 
jactabat tenuem tamquam defessa canorem. 

Ut fons desiliens resona pellucidus unda 
gramine currebat praecinctus, faucibus aestum 
expellens suadensque levi dare lumina somno! 

Puras hausit aquas iterumque iterumque puellus, 
hausit Laertes; tum membra levare per herbas 
tandem fracta datum. Servorum deses uterque 
aspiciebat opus, pendentia mala, racemos, 
palmitibusque altis frondentes undique vites, 
cum longe ad mare forte puer vaga lumina vertit, 
longe ubi caerulei Phoebo fugiente patebant 
vasta maris tremulo gemmarum flumine secta. 

«Quid, pater, est?» miro quaesivit pectore pupus, 
intentisque oculis spectabat in aequore puppim 
alas velorum pandentem vespere ventis. 

«It linter?. —«Quo, quo?» —«Postrema ad litora tendit»- . 
«Quid portat? quis inest? —«Pontum secat usque timendum. 
Ventus agit; nautae remis velisque per ampla 
aequoris undisoni noctesque diesque vehuntur»—. 

«At quid adest illic?» —«Terrae pelagusque sonorum»—. 
«Suntne illic homines?» —«Multi, mi nate, gubernant 
quos alii mores aliaeque novaeque loquelae» — . 

«Quid? tu vidisti?» —«Cunctos haud, pupule, vidi. 

Multi adsunt, multi! Paucos tantummodo novi. 

Terrae sunt Phoebus quas urit; olentibus auris 

ast alias circum laetas fluit undique pontus; 

lingula ioniacas inter protenditur undas; 

grata quidem hinc volitant multorum opobalsama odorum 

atque canes magico alliciunt cantamine in antri 

saxa voraturae sinuoso gurgite nautas...» 

Auribus arrectis oculisque intentus ab ore 
patris narrantis totus pendebat Ulixes; 

deinde ratem, extremi quam sol fulgoris amictu 
amplexabatur, tacitus spectabat in undis, 

«Numquid at est aliud, dic, post tanta aequora? Et illi: 

«Sunt maria et terrae!)* — «Post...?* —«Sunt, sic fama, columnae, 
quas umquam nullus transivit iturus in altum* —. 

«Post autem?* —«Pelagus, pelagi sine finibus aequor, 
et Mors...* —«At nullae gentes?* —«Postrema viator 
nullus adhuc visit: pelagus protenditur et Mors!* 

Lumina convertit longinqua ad litora pupus. 

Interea, vergente die, de more bubulci 
ad fontem, quo Laertes advenerat, albas 
herbifero virgis ducebant tramite vaccas. 

Dum gelido vaccae saturantur fonte, salutes 

dant homines regi et multa hinc atque inde seruntur. 

In terras tenebrae circum cecidere vagantes. 

En sidus tremit in caelo, duo sidera, mille 
sidera per sudum passim trepidare videntur; 
ultima lux tenuis, tenuissima solis imago, 
limite in extremo caelique sub axe moratur. 

Cantus fundebat grillus; timido abditus herbis 
incepit querulas ranunculus ore querelas 
dum velut ignoti fluitant modulamina mundi. 

Ad fontem rex Laertes sermone loquaci 
usque morabatur paucos fidosque bubulcos; 
immemor at, reliquis prima sub nocte remotus, 
filius in pavidas umbras vertebat ocellos 
Oceanumque nigro velatum tegmine noctis 
puppes mente videns pandentes vela per altum, 
postremique orbis terras pontumque sonorum 
—hunc ratibus nullus tentarat, lumine nullus 
illas lustrarat—, nautis minitantia monstra 
et pelagus sine fine ingens, Mortemque latentem... 


JOSEPHUS MORABITO 



EPISTULARUM INTER SOCIOS 

COMMERCIUM 


Andreas Avenarius , S. V. D., P. Joseph Mir, C. M. F. t S . D. 

Non quod nihil sit quod agam praeterea, sed ut in examinandis vocabu¬ 
lis tuam vel nostrorum amicorum temptem sententiam, nunc dactylogra- 
phium coepi contrectare. Accepi nuper tabulas vocum variarum, quibus in 
suis colloquiis Latinis adulescentibus nostris usus esset frequentior. In eo 
examine quaedam inveni nova, quaedam etiam novanda, et scis me in eo 
genere audere, quae a quibusdam «maccaronica et Folengana» habeantur . 1 

Haec autem hoc dico consilio, ut in censendis, quae sum dicturus, vo¬ 
cabulis memineris deliberata me et bene versata dicere, tua tamen non tangi 
multoque minus oppugnari, tantum a me exspectari tuum triticum pro meis 
paleis 

Jam igitur perlege haec pauca —nam fortasse plura mittam postea— di¬ 
vinans, quid significare possint singula; nam haec vis est vocabuli, ut, simul 
audiveris aut legeris, quae in mea mente est imago rei, in tua quoque mente 
emergat. Quae igitur imagines oboriuntur in tua mente in meis scriptis le¬ 
gens: pressoriolum - insaponare vel persaponare - terrenas partes domus - terrena 
conclavia - fenestralia vitra - philateliam - gasiariam • birotalia - clavulum orbicu - 
latum - ecpomasterem vel ecpomasterium - vecturarium • acum tutam? 


1. Hic Folengus Hieronymus, vel religionis nomine —nam erat S. Benedicti filius— Theo- 
phllus, genere Italus, vixit ab anno 1*196 usque ad annum 1544. Folengus non ita raro sic utitur 
lingua Italica, ut Italicis verbis terminationes Latinas tribuat. «Maccaronica» igitur vel Folen¬ 
gana lingua erit, si quis verbum Italicum quod est andare faciat ando, andas, andat, si dicat : 
«andabis hodie in theatrum?» si respondeat: «Nemo nostrum andabit , tamen, si sapiant andent ». 
Memini me illis temporibus praetereuntem cum fratre Thermas Caracallae videre puerum 
ascendentem in murum herbis consitum earum ruinarum. Et enixus erat bene quinque aut sex 
metrGm altitudinem. Socius, minor annis puer, ejus premebar vestigia. Ad quem ille superior 
conversus: «Scemo, inquit, mi fai cascar». Hoc tibi narrans si loquar sic: «Ragazzum vidimus 
sese arrampicantem per murum ruinarum Caracallae et audivimus compellantem et quasi sgri- 
dantem suum cameratum: Barde, facis me cascare, facis ut ego casc(h)em», hoc Folenganum 
sit. Sed ubi ego pro penitus dilecta voce, Tramen (vel Tramentum) ex «trahendo» duxero totum¬ 
que ortum monstravero novaminis, minus belle, nulla dicta causa, nullo ostenso productionis 
vitio, saepius ferula Folengismi vapulem. Oporteat, opinor, dici, curnam novata legitime vox 
illegitima sit, cum praesertim eadem vox, In aliam sententiam, sed eadem ratione ex eodem 
etymo tracta legatur in lexicis Latinis, ut in praeclaro illo Forcellinii opere. Tramen ego Folengo 
vindicari nunquam probabo. 

Quae his significata voluerim ego, haec sunt: 

Ubi ad domum clausam veneris, ad dextram januae vel in media janua 
conspicies orbiculum, saepe osseum, quem si presseris, virtuti electricae, vel 
electrico fluento circuitum dederis, et campanula electrice excitata sonitum 
et adventus tui signum dare incipiet. Is orbiculus hic dicitur a me pressorio- 
lum. Ferunt Kettelerum, Moguntinum episcopum, per urbis vias Incedentem 
vidisse pusionem conantem attingere januae pressoriolum, sed per staturam 
frustra, accedentem benigne episcopum pressisse fortiter clarumque tintin¬ 
nabulum reddidisse sonitum, adhortante pusione Ordinarium: «Sed heus, 
opus nunc celeri fugast, ne videant pressisse nos»; Episcopum excusasse 
sonitus perturbationem. 

Insaponare et persaponare ausus sum procudere conspicatus in lexico «sa- 
ponatum», hoc est aquam in qua dissolutus sapo sit. Hoc vocabulo locutionis 
consulitur brevitati, cum non amplius dicendum sit: «perfricare vel illinere 
faciem sapone», sed sic mamma interrogabit: «Heus, Carole, jam insaponasti 
faciem et collum? Jam persaponastl corpusculum»? 

«Pianterreno» Italorum et «parterre» Gallorum sic censeo sonari, cum 
dico me habitare in terrenis domus partibus, duo conduxi terrena conclavia cu- 
jusdam domus sitae in via falcaria. 

Fenestralia vitra sonantius dicere videor, quam «vitra fenestrae». 

Philateliam legas etiam in Baccii lexico. Homines ei rei dediti philatelici 
vocantur, et sunt saepe permolesti. 

Gasiaria est officina, ubi gasvel gasium comparatur. 

In birotalia quomodo processerim dicendum. Jam alias scripsi me illas 
regulas ferreas, quae sternuntur humi ad leniendum lapsum rotarum ferrea¬ 
rum striatarum, quae anglice et hispanice «rail» audiunt, vocitare rotalia. Et 
mihi suffragantur Itali, quos video apud Zingarellium: «rotaia» nominare 
unamquamque earum regularum chalybearum viae ferreae —«dal binario» — 
super quas incederet vel tramen (treno) vel tramviarius currus. Ibi etiam, sub 
«rotaia», mea vox, quae est rotale, totidem litteris scripta est. Nunc si ex ro¬ 
talibus constat una axium ferreorum linea, illud binario Italorum et nostrorum 
Geleise facillime erit birotalia, siquidem binis ad illum usum semper opus est 
rotalium lineis, ordinibus. 

Quam Germani vocamus Heftzwecke, quam Itali 2 vocant puntina, ego facio 
clavulum orbiculatum. 

Ecpomaster non dubium quin incognitum se tibi offerat. Hic excogitanda 
vox erat, quae referret Italicum 3 cavatappi, Korkzieher, tire-bouchon, corkscrew 
—dolendum quod ad manum non est vocabularium germanico hispanicum; 
nam hispanico-germanicum est— et jam «cochleam suberum», etiam «extracto- 


2 Duden, etiam hlspan. 76, 24. 
3. Duden, 2/, 19. 

rium» cogitare coeperam, cum in mentem venit repeti ex graeco oportere. 
Qui nunc sunt docti inter Graecos —quos etiam Egger in Latinitate proxima 
pagina 244 suis ornat laudibus— id utensile ecpomasterem nominant. Nam 
xiufia est, quod obturamentum dicimus x<M[idCeiv obturare, ixx<ond£etv tollere 
obturamentum. Inde illi derivaverunt prius exx<w|iacTf ( ptov post Exxa)|iaoT^pa. 
Mihi vox placet. Tibi minus? 

Nuper in quodam documento interpretando Latine indigebam nomine 
Latino, quod par esset Italico speditcre vel spedizioniere. Quem nos olim Galli- 
ca voce Spediteur vocabamus, hodie propria lingua Fuhrunternehmer, Fuhrherr 
malumus. Consideratis omnibus hunc vecturarium appellavi. 

Sicherheitsnadel 4 , lo spillo di sicurezza, ego acum tutam vel obtectam, con¬ 
tectam temptavi. 

Sed aveo audire tuum et sociorum nostrorum judicium de omnibus. 

Scilicet nimium quantum deterritus ab usu proprii intellectus etiam 
quae intellegere videar, non etiam intellego, tam dulce est desipere. Tu vale 
atque salve. 

Tyrsirutis, XI kal. Dec., a. 1956. Nam quod antea «Tyrsi rutum» vole¬ 
bam, nunc potius «ruta» dicenda arbitror. Oppidum est octo fere milium in¬ 
colarum et qui circum sunt agri, non «rutum» sunt sed «ruta Tyrsi». Est 
igitur plurale tantum nomen «Tyrsiruta», et hae litterae datae sunt Tyrsirutis . 


Josephus M. a Mir, C M. F., P. Avenario, S. V. D., salutem plurimam. 

Te jam diu ab amico litteras exspectare; ille vero nihil... Sed nolo diu¬ 
tius humanitatis erga te deesse officio; hisque litteris, de tuis vocabulis quid 
ego sentiam, aperio. 

Et primum cogito vocem tractus, quae quibusdam placet, ut latine tren - 
treno • train - Zug reddamus, non esse prorsus rejiciendam 5 , cum haec vox ex 
primigenia Romanorum significatione ad nostram curruum seriem, quae suo 
tractu movetur, facile deflecti posse videatur (cfr. exempla eorumque inter¬ 
pretationes quae a Forcellinio et a Freund perhibentur). —Neque tamen a 
tramine recedendum, nam sive ad verbum traho refertur et cum trama (*tragh* 
sma) conjungitur 6 —alii tecum tramen quasi *trah( i)men, *trag(i)men, quod 
trahitur, ut agmen id quod agitur, esse volunt—; sive a verbo transmeo, trameo 
derivatur 7 , et seriem curruum trahentium vel transeuntium —ultra transeun¬ 
tium— exprimit, tramen aptius vocabulum quam hamaxostichus ad rem de- 


4. Duden, 14, 5. 

5. Palaestra Latina, 26 (1956) 19. 

6. Ernout-Meillet, Dict. itymolog. de la l. L, s. v. 

7. Cfr. Walde-Hofmann, Lateinisches etymolog. Wdrttrbuch, s. v. trama. 

signandam (tren) videtur. Haec enim vox a Graeco fonte; tramen vero ex inti¬ 
mo sermone Latino eruitur —ut etymologi ostendunt— quanquam non est 
vox purae Latinitatis, sed eadem ratione et forma ac multae voces, quae in 
-men desinunt, est efficta 9 . Injuria igitur vox Folengiana habetur cum, non 
ex vernaculis tren - train - treno, tramen faciamus latine, sed rei novae nomen 
aptamus Latinum, de cujus etymo adhuc inter scriptores disceptatio interce¬ 
dit; at in verborum penuria potius de nostris victitemus quam ab aliis mu¬ 
tuum accipiamus. Nefas igitur est tramen non solum nota infimae Latinitatis 
inurere sed etiam, et maxime, vocem ut Folengianam, non vero Latinam, im¬ 
pugnare eique Graecorum nomen sufficere quod minus —ut arbitramur— 
rem significet declarandam. 

Et ad proposita a te verba veniamus. 

Pressoriolum placet et verbum rei consonat; «pressorium» enim est 
instrumentum ad premendum. Succurrit tamen me similem adhibuisse vo¬ 
cem, quae est pulsabulum 10 , quae vox licet in lexicis alio proponatur sensu, a 
Ducangio campanae quoque significatione perhibetur 11 . Utrum mavis presso¬ 
riolum an pulsabulum? Nos Hispani rei nomen pulsador indidimus 12 . 

Insaponare: ex vocibus «saponatum, saponarius, saponaria» (cfr. Du- 
cange) facile verbum saponare deduci posse videtur; quam quidem vocem 
primum eruendam et usurpandam censeo; deinde ad persaponare, si opus sit, 
deveniemus. —Quae tamen voces ex iis fortasse sunt de quibus alias dixi 13 : 
«Non semper e novata voce alias quoque inde erui posse; sic e substantivo 
nuper invento fortasse et adverbium facile deducemus, verbum non licebit...». 

Terrenas partes domus - terrena conclavia probari possunt et per me 
licet; sed Romani eandem rem pede plana dixerunt, tstanze a pie piano, xa extzsoa 
loca in aedibus solo aequalia, quaeque pede plano, h. e. sine ascensione 
adeuntur» 14 ; cfr. etiam: «Ingrediamur pede plana: entrons au rez m de-chauss£e — 
entremos en la planta baja» 15 . 

Fenestralia vitra - vitra fenestrae: utraque dictio optima praesertim si 
cum paucis lexicis et auctoribus apud Ovidium, Fast. 6, 578 legendum sta¬ 
tuas: «Unde fenestralis nomina porta tenet» (alii fenestellae legunt). 


8. Ernout-Meillet, Walde-Hofmann, Forcellini, Gaffiot, Freund, Gradenwttz, cet. 

9. Cfr. «medicamen, ligamen, velamen, moderamen, foramen, stramen, certamen*, Gra* 
denwitz, Laterculi vocum Latinarum, Leipzig, 1904. 

10. «En tintinnabuli pulsabulum: voild le bouton de la sonnette - he aqui el botOn de la campa - 
nilla>. Nova et vetera, opusculum, p. 23. 

11. Pulsabulum, campana. Anselmus Leodiensis, c. 48. 

12. Vox, Diccionario manual ilustrado de la /. Espaftola, s. v. et tabula picta campana. 

13. Viget Latinitas, Helmdntica, n. 18 (1954) 389. 

14. Forcellini, s. v. 

15. Nova et vetera, opusculum, p. 23. 

Philateliam - philatelicos ex Graecis et a doctis viris excipiamus voces; 
ariXstct enim «immunitatem a tributis» significat; et ideo cum a tributo cur- 
suali —alii dicunt postali— pittaciis quodam modo liberemur, pittaciorum 
cursualium studiosi philatelici vocantur quasi sint cpiXot dxeXeictc. 

Gasiaria: haud scio an memineris olim te dixisse 16 : «gaseam permixtio¬ 
nem, vasa gasaria, gaseos furnos, gasi subsidere». Bacci, Lexicon, s, v., habet: 
gasium, gasiometrum; Lurz vero 17 : gas —ut vas— , gasosus, gasiformis, gasarius, 
gasalis, gasometrum, capitis integumentum antigasalis. — Possumusne utramque 
adhibere formam: gas - gasium, gasarius * gasiarius? 

Rotalia tua me probasse compertum habes 18 , quae vox cum singulas 
illas virgas seu regulas ferreas designet, singulari numero esse efferendam 
censeo ita ut singulae sint rotale, is, (rail, riel), paria vero rotalium quibus via 
ferrea efficitur —quaeque ab aliis «binarium, geminae ferratae viae axes, linea 
ferrata, linea ferriviaria» appellantur— tu nunc facis birotalia, quam quidem 
vocem non rejicio, sed probabilius mihi est curriculum, quod jam diu propo¬ 
suisti 19 : «...Te properare (ussero ad tertiam crepidinem illudque curriculum, 
quod ingredienti sit ad dextram, nam ad sinistram quartum sterni curricu¬ 
lum». 

Ecpomasterem ingeniose, non equidem negabo, effecisti; ab eo tamen, 
ut ab hamaxosticho, recedam; neque tamen a recta via aberrasti cum suberis 
extractorium protulisti; locutionem probo; extractorius legitur apud Plinium 
(Hist. Nat., 24, 11, 50 (87); sed aptius dixeris —ut opinor— extraculum, extra - 
haculum (sacacorchos - tire-bauchon - cavatappi), eadem excusum forma ac «sus¬ 
tentaculum, habitaculum, perforaculum, spectaculum, receptaculum, guber¬ 
naculum, signaculum» 70 . Recentium scriptorum auctoritate innixus auctor 
sum ut extraculum, extrahaculum adhibeamus. 

Vectuarium recte induxisti, est enim qui vecturam facit, ad vecturam 
pertinens. Confer tamen quae, cum de statione et ferrivia 21 agerem, dixi; ex 
quibus intelleges esse qui vectuarium tuum fecerint expeditorem (factor 
exptditeur - speditore). 


16. Palaestra Latina, 18 (1948) 481. 

17. Societas Latina, 1952, 8. 

18. Palaestra L., 26 (1956) 24. 

19. Palaestra L. f 20 (1950) 184. 

20. Cfr. I. GonzAlez, Palaestra Latina, 2 (1932) 113; Capellanus Lamer, Sprechen Sie La - 
teinisch?, 11 ed. p. 15: «Haben Sic efnen Korkzieher? - habesne extraculum? (nach vinculum, 
jaculum, etc. gebildet). Cfr. quoque: Menge*Muller, Langenscheidts TaschenwJrterbuch, 13 ed. s. v. 
Korkzieher; Wagner, Diclionartum Hungarico-Latinum , s v. dughtizO. Dr. tamen Lis (Societas La - 
tina, 7 (1939) 49) tormentum corticum proposuit. 

21. Palaestra L., 26 (1956) 22*23 s. v. persignare, syngrapha vectoria. 

Acum tutam, obtectam, contectam innovare opus non esse credo cum 
ex Romanis ad significandas acus, quae feminae eo tempore usurpabant, acus 
comatorias et crinales habeamus, quas apud Rich et alios depictas videas. 

Video te —quem alii dicunt currum transviarium— fecisse tramviarium ; 
de qua voce deque ejus etymo propediem disputabimus. 

Habes judicium, qualecumque est, quod postulasti. Ex iis quae dixi id 
efficerem, quo mecum convenias facile, ad res latine exprimendas et decla¬ 
randas non unam tantum aptam esse posse vocem, ut et lexica ostendunt 
plurima, quae veterum complectuntur Latinitatem, et nostrae aetatis lexica, 
quae novam quam dixeris Latinitatem, continent, ut illud Bacci, clarissimi 
Praesidis Consilii Latinitatis, in quo saepe non nullae proponuntur rationes 
quibus res nostrae enuntiari possunt latine. Idque in omnibus linguis fieri 
compertum est. 

Ad nova inventa resque nostrae aetatis apte latine exprimenda sedulo et 
diligenter allaboremus; non una in omnibus erit sententia, sed ex omnium 
opera et prudenti aequaque sententiarum concertatione et controversia ver¬ 
borum illud prodire potest recentium rerum vocabularium Latinum quod viri 
docti jam diu expetunt et exspectant. 

Ex nuper allatis litteris te multis hebdomadis in lecto cubare intellego; 
nunc te jam sacris operari; gaudeo, sed valetudinem tuam cura diligenter 
nostrisque rebus te forti animo conserva. 

Barbastro, a. d. X calendas martias, a. MCMLVII. 



NOVA 


ET 


VETERA 


DE ARGENTARIA 


1. Superiore mense Matritum profectus sum ut amicum —qui argenta¬ 
riam publicam Hispanicam moderatur— convenirem. Cum matutino tempore 
Matritum perveni, Antonius, cujus utor amicitia, in argentariae officio erat. 

2. Diu praestolatus sum, ille enim cum viro valde pecunioso sermonem 
conferebat qui, occasionem nactus, in foro nummario multas emerat collcca- 


1. argentariam [banco - banque - banca 
- Bank]: cum de re nummaria agatur, quae a 
Romanis maxime exercebatur, de vocabulo re- 
centiores scriptores, ut par est, etiam conve¬ 
niunt. Habes: «nummaria (mensa)» (GonzA- 
lez, Candidatus Latinus, 3 (1930) 9); «nummu¬ 
laria mensa» (Jacobelli, Novi Flores -V. U-, s. 
v.); «argentaria * (Bini, L’uso vivo della lingua 
lat., s. v.; «argentaria, nummaria mensa» (Du- 
maine, Conversations latines, 3 ed., 269); «men¬ 
sa (publica)**, (Lurz, Societas Latina, 18 (1952) 
3); «argentaria, nummaria mensa», «publica 
mensa» (di stato) (Cognasso, // latino per Luso 
moderno, s. v.); «mensa nummaria, argentaria» 
(Mariano apud Pacitti, Premier Congris inter - 
national pour le latin vivant, Avignon, p. 78); 
«mensa argentaria, argentaria; argentaria ta¬ 
berna; mensa publica» (banca di stato) (Bacci, 
Lexicon, s. v.) «mensa argentaria» (Menge, 
Langenscheidts Taschentvdrterbuch, 15 ed. f s. v. 
Wechselbank). — De voce argentaria legimus 
apud Forcellinium: «2. Subaudi taberna vel 
mensa, et est ea in qua quis in argento, seu in 
pecunia negotiatur et lucrum quaerit»; et sub 
voce mensa: «5. Item argentariorum et ratio¬ 
num, in qua numerantur pecuniae, rationes 
confiunt, banco». Et nos Igitur optime: «argen¬ 


taria. mensa vel taberna argentaria; mensa, 
mensa nummaria, (mensa nummularia)». 

officio: cfr. quae de hac voce diximus (Pa¬ 
laestra Latina, 26 (1956) 167 s. v officium - 
tractatorium. 

2. pecunioso [capitalista - capitaliste - 
capitalista - Kapitahstj: «homo pecuniosus, ca¬ 
pitalista, plutocrara» (Lurz, Societas L., 28 
(1952) 11). —Delendum: «capitalista»; neque 
vox Graeca «plutocrata» - tcAoutoc - xpaxeu) - 
necessaria videtur, quae tamen admitti posse 
fortasse quibusdam videbitur. Apud Forna- 
rium (Alma Roma, 17 (1930) 10) alias loquen¬ 
di rationes legas: «homo pecuniosus, pecunia- 
tus (1); bene nummatus; bene a pecunia pa¬ 
ratus; a pecuniis instructus; pecuniis abun¬ 
dans, effluens; pecuniis refertus; copiosus»; 
quas locutiones praesertim si superlativo modo 
efferas, sensum vocabuli capitalista belle latine 
exprimes. 

• foro nummario [bolsa - bourse - borsa - 
Borse]: «forum nummarium» (Mariano apud 
Pacitti, Premier Congris mtern. pour le latin vi¬ 
vant, Avignon, p. /8); «mercatus argentarius, 
mercatus nummularius, titulorum mercatus, 


(1) Vox expungenda —uti credo—, deest enim in lexicis. - « Nummatus est nummis abun¬ 
dans»; « pecuniosus est pecunia abundans, bene nummatus, dives, danaroso, xoXuypy’(iaxoc (cfr. 
Forcellini, s. v ); quae voces a Cic. adhibentur. 


36 


Josephus M. Mir, C. M. F. 


tae pecuniae syngraphas et publici census titulos, illamque pecuniae sum¬ 
mam ut collocaret, advenerat. 

3. In illo expediendo gravissimo negotio animum defixum Antonius 
habebat, neque me praesentem adesse intellexit quod de meo adventu nun¬ 
tium telegraphicum —telegramma — casu nondum acceperat. Nolui tamen 
ab eo maximi momenti sermone illum abducere, et officiali exquirenti quid 
ego quaererem, me cum moderatore 3 familiari conjunctum esse consuetudine 
meque ad illum invisendum advenisse respondi. Ille me, summa humanitate 
complexus, ut in arcisellio sederem rogavit, cumque de itinere et parentibus 
esset percontatus, se praetectum computationum 5 esse dixit. Ac dum collo- 


Forum, ad Janum, ad Janos» (Cognasso, II La¬ 
tino, s. v.); «forum argentarium —Mariano—, 
mercandis nummis sedes (sede della bor^a)» 
IBacci, Lexicon, s. v.); «bursa» (Candidatus La¬ 
tinus, 3 (1930) 11); «mercatus nummarius, 
bursa» (Lurz, Societas Latina , 16 (1952) 4); 
«titulorum mercatus» (Dumaine, Conversat, lat., 
373). - Ex quibus optimam seliges locutionem: 
«forum nummarium, forum argentarium»; fo¬ 
rum enim erat «locus quo, negotiorum, et 
praecipue fenerandi causa populus convenie¬ 
bat». (Forcellini, s. v.); quae vox aptior vide¬ 
tur quam mercatus, hic enim non locus fene¬ 
randi proprius est, «sed ponitur pro emporio. 
9eu loco, ad quam mercatores emendi venden* 
dique causa conveniunt...» (Forcellini, s. v.). 

— «Bursa» vero, uti censeo, delenda ert, cum 
solum in glossariis inveniarur alio sensu, et 
alia habeantur apta verba. 

collocatae pecuniae syngraphas jaccidn 

- action - azione - AktieJ: ita Bacci; «titulus 
partis socialis» (Dumaine, Convers. lat., 373). 
«Syngrapham* adhibere possumus; quae ta¬ 
men vox ad d iversa significanda usurpatur 
ejusque sensus nimium multiplicari videntur; 
qua moti ratione syngrapham df camus vel * ti¬ 
tulum» collocatae pecuniae; et aeque probabilem 
aestimo titulum partis socialis. Nam «tituli de¬ 
bitorum nomina dicuntur, praesertim in iis 
debitis, in quibus hominum nomina scripta 
sunt, quibus pecuniae commodatae sunt» (For- 
cellini, ?. v. nomen II, 2 et titulus 5). Pars vero 
nummularia (action proprement dite) (cfr. Du¬ 
maine, Convers. lat., 372; Cognasso, Colloquia 
Ijxtina, 78) erunt singulae partes, quae In so¬ 


cietate anonyma, sortem seu summam pecu¬ 
niae collocatae constituunt. 

publici census titulos (titulos, (valores dei 
estado) - titre de rente - titolo di rentita - Wert- 
papierj: ita apud Cognasso (Colloquia Lat., 78) 
et Dumaine < Convers. lat., 372) scriptum legas, 
et locutio rei optime quadrat. 

3. nuntium telegraphicum * telegram¬ 
ma: de his vocibus cfr. Palaestra Latina, 26 
(1956) 20. 

officiali - moderatore: cfr. Palaestra L. 
26 (1950)167. 

arcisellio (butaca - fauteutl - poltrona - 
Armsesselj: vocem ex Petronio sumpsi («arci¬ 
sellium de suo paravit», 75), quem locum alii 
artisellium (Forcellini, s. v.), alii vero arcisel¬ 
lium legunt (Walde-Hofmann, Lateinisches 
etym. Wdrterb , s. v.). Cfr. Nova et Vetera 
—opusculum— p. 19. — Subsellium, quod a Bac¬ 
ci et ab aliis profertur («subsellium, subsel¬ 
lium nobile, molle subsellium»), rei nostrae 
parum convenire videtur, nam •subsellium dif¬ 
fert a sella, quia non habeat integrae sellae 
formam; constat enim, subsellium fuisse par¬ 
vum scamnum quattuor suffultum pedibus rec¬ 
tis et sine reclinatorio...*. —Quamquam «sub¬ 
sellium» voci sellae —quam vocamus butaca * 
fauteuil —fortasse accommodari potest, multo 
probabilior nobis est arcisellium, i. e. sella ar¬ 
cuata vel bracchiata; pro nostro vero silldn «ca¬ 
thedram» proponimus adhibendam. 

praefectum computationum [jefe de con- 
tabilidad, contable - comptable • ragtoniere - Rech- 
nungsfuhrer, Kalkulator]: eodem fere 9ensu 

quimur id animo percepi esse officiales qui ejus mandata exsequerentur, om- 
nemque sortem, quam argentaria haberet, sedulo perscriberent, quaestus 
computarent et cum arcario 3 cottidie conferrent. Labor est accuratissimae di- 


usurparl possunt: «ratiocinator, qui est 'sub¬ 
ducendae rationis peritus' (Forceluni, s. v.); 
«computator» (Sen. Epist, 87, 5); «calculator» 
(Isid. Etymolog. 1, 3); «a rationibus». —«Ratio¬ 
cinator, computator, rationarius, calculator, a 
rationibus» (Bacci. s. v.); «ratiocinator» (Ma 
riano-Pacitti, Congris Avignon, p. 7 ); «calcu¬ 
lator, computator, ratiocinator* (Lurz, Soc. 
Lat.); «computator, ratiocinator» (Cognasso, 
11 latino). 

sortem [capital - capital - capitale * Kapi- 
talj: «summa» (GonzAlez, Candidatus Lat., 3 
(1930)9); «caput, sors, pecuniae summa, pe¬ 
cuniae vis» (Bacci); «caput, sors, vivum, sum¬ 
ma capitalis, capitale» (Lurz, Soc. Lat. 18 
(1952) 22); «sors et fenus, pecunia, peculium, 
summa» (Cognasso, 11 latino, s. v.). —«Caput, 
sors, summa, summa pecuniae* sufficiant: «vi¬ 
vum* in locutionibus «de vivo detrahere, re¬ 
secare» (Cic.); «summa capitalis, capitale» ha¬ 
bentur in glossariis (cfr. Ducange); ab his ta¬ 
men abstineamus oportet. 

persciIberent janotar]: cfr : «similiter per- 
scribi dicuntur rationes rei familiaris, quae in 


tabulis seu codice conscribuntur accepti et ex¬ 
pensi» (cfr. Forcellini, s. v.); «Similiter per- 
scrtbi dicuntur quaecumque in tabulis trapezi¬ 
tarum referuntur, sive ut ipse debeas, sive ut 
tibi debeantur*. 

quaestus jganancia - gain - guadagno - 
Gewm). 

arcario [caiero - caissier - Kassierer]: «ar¬ 
carius* (Mariano Pacitti, Congris Avignon, p. 
78); «pecuniae custos, dispensator, mensarius* 
(Gognasso, II latino, s. v.); «capsarius (Candi¬ 
datus Lat., 3 (1930)9); «mensarius, arcanus» 
(Bacci); «arcarius, dispensator» (Lurz, boc. 
Lat. 18 (1952) 11). —Vox «arcarius», licet non 
inveniatur apud optimos Latinitatis scripto¬ 
res, ad hunc rei nummariae administrum de 
signandum omnium aptissima videtur, cum 
mensartus magistratus esset, qui «aliquando 
sub quaestoribus» pecuniae custodiendae de¬ 
putaretur (cfr. Rich, Darfmberg-Saglio, For¬ 
cellini). Et «dispensatores inter officia domus 
Augustae saepissime leguntur in antiquis in¬ 
scriptionibus» (cfr. Forcellini, s. v.): sed hoc 
officium cum arcario parum videtur convenire. 

ligentiae, nam si in numero errant, arcae recognitio non consequitur omnes- 
que transcriptiones et rationes perscriptae iterum sunt recognoscendae. 

4. Nunc vero cum machinae computandis numeris —machinae calcu- 
latoriae— praesto sint, computationum ratio facilior efficitur et securior. Sin¬ 
gulis diebus prius quam ab opera cessant officiales 1013 rationum ponderatio¬ 
nem conficiunt et omnes computationes subtiliter componunt. Hunc ego la¬ 
borem maxime injucundum habeo, totum enim exigunt diem addendis sub- 
ducendisque numeris. 

5. Arcarium 8 in tesseraria 9 vidi, qui in tradenda et accipienda pecunia 
valde erat occupatus. Vel nummus sestertius, qui in argentariam infertur aut 
ex ea deducitur, in arcarii manus venit. Sagacissimus esse debet et emunctae 
naris homo ne in errorem incidat! Qua vero erat erga omnes humanitate qui 
illum adibant dum schedinummos summa digitorum agilitate computabat 


arcae recognitio [arqueo - verification de la 
caisse - verifica di cassa - Kassenbericht) : rei con¬ 
venit locutio; alibi tamen non inveni. 

transcriptiones [asientos - recette - partite 

- Ruckbuchungen, Einnahmen]: (cfr. Avenarius 

-Holzer, Palaestra Lat., 22 (1952) 178; 22 
(1952) 192): quae vox proprie significat 

«actus transcribendi, describendi aut transla¬ 
tio obligationis in alium, quae fit transcriben¬ 
do ejus nomen» (cfr. Forcellini, s. v.); huic 
tamen rei (asiento) aptari potest, nisi mavis 
uti «descriptione». 

rationes perscriptae / salidas - debit - par¬ 
tite - ausgegangene Rechtiungen, Ausgaben]: (cfr 
Avenarius-Holzer, Palaestra L., ibid.) : «per¬ 
scribi dicuntur rationes rei familiaris, quae in 
tabulis accepti et expensi conscribuntur» 
(Forcell., s. v.); potest igitur de expensis dici 
(salidas). — Quae tamen transcriptiones et ra¬ 
tiones perscriptae idem significare videntur at¬ 
que illae veterum voces «acceptum et expen¬ 
sum, creditum et debitum», cet. 

4. machinae computandis numeris - 
machinae calculatoriae / calculadora - machi- 
ne d calculer - machine calculatrice - Rechnen- 
machine]: apte rem exprimunt; «calculatorius » 
est in inscriptionibus et in recentioribus scrip 
roribus. 

rationum ponderationem / balance - bilan 

- bilancio - Bilatizj: «crediti et debiti compen¬ 
satio» (Dumaine, Convers. lat., 271); Cognasso, 


Colloquia Lat., 78); «ponderatio rationum» 
(Mariano-Pacitti, Congris Avignon, p. 78); 
«acceptorum et expensarum ratio, acceptorum 
et datorum ratio» (Bacci, Lexicon, s. v.); «cre¬ 
diti et debiti compensatio». «Ratio, rationa¬ 
rium, ratio pecuniarum» (erit, nisi fallor, com¬ 
putandi effectus); «bilancem prodere» (pubbli- 
care il bilancio); «bilanx» (Dumaine, Convers. 
Lat., 271); «ratio aco.-pti et expensi, bilancia» 
(Lurz, Soc. Lat., 18 (1952) ; Holzer, Palaes¬ 
tra L., 22 (1952) 192); «activorum et passivo¬ 
rum compensatio» i Avenarius, Palaestra L., 22 
(1952) 178); «libratio, libratura», (Candidatus 
Lat., 3 (1930) 9).—Sufficiant -uti censeo— 
«ponderatio rationum, acceptorum et expenso¬ 
rum ratio, crediti et debiti compensatio*: quae 
«generatim sumitur pro collatione rei cum re, 
ut debiti cum credito, damni cum emolumen¬ 
to, item imputatio duarum summarum, ita 
ut qui debeat centum, tantumdem minus de¬ 
beat, quantum ex alio capite creditor erat» 
(Forcellini, s. v. compensatio). —A vocibus ve¬ 
ro «bilanx, bilancia» abstineamus cum in Ie- 
xicis et glossariis non habeantur et priores 
voces sufficiant; «activa et passiva» novum 
habent sensum qui «credito et debito» = «ac¬ 
cepto et expenso» respondere videatur; «libra¬ 
tio et libratura» aliud designant neque opus 
est has voces in novum sensum deflecti. 

5. tesseraria: de hac voce cfr. Palaes¬ 
tra L., 26 (1956) 21. 

schedinummos [billete - billet - biglietto - 

reddebatque creditoribus! Et erant omnis generis homines qui sua afferebant 
negotia: ut cottidianas instituerent computationes; ut fenera ex sorte, quam 
in argentaria collocatam habebant exigerent; ut syngraphas nummularias, 
quas domus negotiatoriae per argentariam Hispanicam ad eos miserant, sol¬ 
verent; ut peseras, itineris causa, cum francis permutarent... 

6. Computationum praefectus 5 id sua sponte me docuit —cum quae¬ 
dam me teneret admiratio— syngraphas aut domi solvi posse, quod ut faci¬ 
lius et expeditius fiat apparitor 11 nuntium de syngrapha certo die solvenda 


Banknote]: «charta nummaria» Cognasso, ll 
latino , 9. v.); «nummi cartacei» (Cognasso, Coi - 
Icquia Lat., ~8); «schedula argentaria, tessera 
nummaria» (Dumaine, Convers. Lat, 269, 334); 
«scheda» (Candidatus Lat. , 3(1930)9); «char¬ 
ta mensaria» (Lurz, Soc. Lat., 18 (1952) 3); 
«charta nummaria (Mariano), rei publicae 
syngrapha* (Luciano Bacci, Lexicon, s. v.). 
Joveus f Alma Roma, 14 (1927) 49) ex scheda et 
nummus fecerat schedinummiam, scidinummiam 
(subaudi «tesseram») cum similia a Latinitate 
non sint aliena vocabula ut poscinummius, ne¬ 
gantinummius. —Non sane displicent voces su¬ 
perius allatae, neque rejiciendam puto schedi¬ 
nummiam tesseram; attamen nuper in «Primo 
Congressu linguae Latinae vivae reddendae» 
Avennione coacto (1 Congris... Avignon , p. 124), 
vocem schedinummus proponere ausus sum: 
«Veteres dicunt «nummum», habent etiam 
«schedam»; quare pro nostro billete de banco, 
-schedinummum» procudere dubitamus, pro 
qua voce haud prorsus indocte alii «chartam 
nummariam» dixerunt?». Cujus vocis ratio et 
forma similis est omnino aliis vocibus com¬ 
positis; ut «agri-cola, agri-cultor, agri-mensor, 
amni cola, angui-pes, auri.fodina, argenti-fodi- 
na», cet., ex quibus altera compositi pars de¬ 
sinit littera -i, altera vero intacta remanet; 
■ schedinummus» igitur erit nummus schedae 
seu chartae, ut ex superioribus «men c or a^ri, 
cultor agri, fodina argenti» (cfr. composita 
primae declinationis «aquili-fer, aqui manile, 
capri-mulgus, causi-dicus», cet.). 

cottidianas computationes [cuenta co- 
rriente - compte-courant - conto corrente - Konto 
KorrentJ: «quotidiana computatio, ratio conti¬ 
nuata accepti et expensi» (Dumaine, Convers. 
lat., 270); «computus continuus (currens)* 


(Lurz, Soc. Lat., 18(1 ^52) 12); «cotidiana com¬ 
putatio* (cfr. Alma Roma in singulis fasciculis 
ab a. 1915-16-17, in operimento). 

fenera [interis - intiret - interesse - Ztnsen): 
«fenus, usura» (Dumaine, Convers. lat., 359; 
Cognasso, 11 latino ); Bacci, Lexicon, s. v. Capi¬ 
tale: «usura, ae, f. (interesse ccme rendita da ris* 
coutere e come frutto che paga il debitore per Luso 
dei capitale prestato*; foenus, oris, n. (interesse 
da pagare, come guadagno di chi presta)». 

syngraphas nummularias [letra - traite - 
cambiale - Wechsel]: «tractoria, jussum solven¬ 
di ex cambio» (Dumaine, Convers. lat., 270); 
«syngrapha, litterae cambiales, cambium» 
(Lurz, Soc. Lat., 18 (1952) 21); «rabula obsig¬ 
nata, syngrapha, cautio» (Cognasso, II latino, 
s. v. cambiale); «syngrapha» (Bacci, Lexicon; 
Mariano -Pacitti, I Congris Avignon, p. 79). 
— «Tractoria» epistula fuit quae rei numma¬ 
riae, nisi fallor, aptari nequit. — Syngraphae 
adjectivum «nummularia» adieci, quia haec 
syngrapha ad nummularios seu argentarios 
peculiariter pertinet, vccem enim «syngra¬ 
pham» definiri oportet cum aliis quoque sig¬ 
nificationibus a recentioribus scriptoribus lo¬ 
cupletetur. 

pesetas: de hac voce Hispanica olim dise- 
rui, cfr. Quomodo latine vertenda Hispanica vox 
• peseta»?, Palaestra Lat., 5 (1935) 114-115; 
cfr. etiam de hac voce Corominas, Diccionario 
critico etimobgico de la lengua castellana, Ma- 
drid, vol. III, s. v. peso, 755. 

francis [franco - franc - f ranco - Fratikj: vox 
est apud Dugangium: «moneta Francica, nos¬ 
tris franc». 

6. apparitor [ordenanzaj: cfr. Bacci, 
Cognasso, s. v usciere; «apparitor» est qui 

domum defert, aut debitorem in argentariam, ut solvat, posse accedere. Cum 
moderatorem adhuc in negotio immoraturum animadvertissem, a praefecto 
computationum quo fenore pecuniam acciperet quaesivi, et mutuari se dixit 
binis centesimis annuis, fenori vero dare quinis centesimis. 

7. Hoc ergo effeci, ex iis quae vidi, quicquid spectaret ad usuras com¬ 
putandas, versuras faciendas, syngraphas nummularias expediendas, cotti- 
dianas computationes instituendas, id praefecti permutationum 6 officium 
esse, qui vir in re gerenda peritissimus erat. Admirationem mihi quoque mo¬ 
vit qtiod suo quisque munere diligentissime fungebatur. 

8. C um virum illum bene nummatum diutius sermonem protracturum 
essem assecutus et alios 4 praeterea adesse qtii cum Antonio Moderatore ne¬ 
gotia agere vellent, computationum praetecto me tempore postmeridiano 
rediturum dixi; tunc enim temporis argentariae aditus non omnibus patet, 
sed officialibus tantum et iis qui cum moderatore ejusque sociis colloqui 
cupiunt. 


magistratui, sacerdoti, aliis apparere solet (For- 

CELL.). 

binis centesimis annuis [al 2 °/ 0 anual - 
d 2 pout cent]: maxima est difficultas ut hujus 
aetatis usuras ad veterum Romanorum accom¬ 
modemus. Nam primum non prorsus patet 
quid veteres «usura uncia* significaverint 
(cfr. Forcell., s. v.). Deinde usuras illi com¬ 
putabant menstruas, nos vero annuas. Plures 
sunt scriptores qui hanc difficultatem solvere 
curarunt: Dumaine in opusculo Conversations 
latines, p. 3b0, s. v. Le taux habet: «Au lieu 
du systfcme des Romains, adopter les termes 
modernes 1 °/ 0 : fenus ex uno pro centum; 

3 1/2 p. 100: ex tribus et semis pro centum; 

4 °/ 0 : ex quatuor pro centum, etc.». —Quae 
quidem ratio usurarum computandi multis 
non probabitur. Aliter usuras nostras ad Ro¬ 
manorum usuras accommodare visus est Dr. 
Lurz (Societas Latina, 18 (1952) 16) qui cente¬ 
simas non menstruas fecit, ut apud Romanos, 
sed annuas; quo illa computandi usuras prae¬ 
cipua difficultas facillime evanescit. Habet 
enim: <Prozent —centesima; ein 4 % iger Pfand- 
brief = litterae pigneraticiae quaternarum cen¬ 
tesimarum; 5 °/ 0 Zins = usura quinarum cen¬ 
tesimarum»»; Menge - Muller (Langenscheidts 
Taschenwdrterb. s. v. Prozent) eandem compu¬ 
tandi usuras rationem insequuntur: «centesi¬ 
mae f. pl.; zwei (drei, vier), binae, (ternae, qua¬ 


ternae) centesimae», ex quibus dices: <prestar 
al 1 °l 0 = centesimis fenerari; prestar al 2 °/ 0 
= binis centesimis fenerari; 3 °/ 0 = trinis 
centesimis; 4 °/ 0 — quaternis centesimis; 5 % 
= quinis centesimis. — Cognasso (11 latino, 
s v. tasso) Dumaine sententiam sequi videtur, 
habet enim: t tasso dell' 1 °/ 0 : foenus ex uno 
pro centum; dei 3 1/2 °j 0 : foenus ex tribus et 
semis pro centum»; sub voce vero interesse ve¬ 
terum rationem insequi videtur: « interesse dell 
1 7o* usura unciaria, opp.: centesimae (par¬ 
tes) dei 4 °j 0 : usura trientaria opp.: quater¬ 
nae centesimae». — Ubi tamen illud perper- 
dendum et animadvertendum est usuram un¬ 
ciariam et centesimas usuras rem prorsus aliam 
significare, atque trientariam et quaternas cente- 
tesimas; unciaria enim respondet nostro 1 °/ 0 , 
centesimas vero usuras 12 °/ 0 ; trientariam es¬ 
se 4 °/ 0 , quaternas vero 43 °/ 0 . Quae apud For- 
cellinium et Meissner (Phrastologie latine, p. 
252) explicata videas: <quaternas centesimas 
postulare, Cic. Att. 5, 21, 11: demander un in- 
Uret de 4 pour cent par mois ou de 48 pour cent 
par an». 

7. versuras / pr&stamo - emprunt - presUto ]: 
cfr.: «versura praecipue usurpatur de pecunia 
mutua ab aliquo sumpta vel gratuito vel cum 
fenere reddenda»; «versuram facit qui accepit 
mutuo» (Forcell., s. v. 3). 

Quarta igitur hora postmeridiana telephono exquisivi num moderator 
adesset, et cum telephoni administra 18 et illum adesse et me exspectare re¬ 
spondisset, iterum argentariam adii. Antonius omnibus me officiis est prose¬ 
cutus, ac de multis, una excepta pecunia, sermonem fecimus ac protraximus. 

Administer 1 accessit tascemque chartarum moderatori tradidit, in qui¬ 
bus erant epistulae, nuntii, syngraphae, quae scriba ab epistulis 2 paraverat. 

Haec subscribere solet ab epistulis argentariae, quasdam vero maximi 
momenti recognoscere et subsignare debet ipse moderator. 

Primum rem nummariam valde implicatam putavi, deinde vero rem fa¬ 
ciliorem esse intellexi. 

9. Cum aliquantulum defatigati essemus moderator ad urbis monu¬ 
menta perlustranda me invitavit; et vespertino tempore ad argentariae sedem 
pervenimus, moderator enim libros computationesque diei interdum recog¬ 
noscit, et arcae recognitione et rationum ponderatione effecta, ipse subsignat. 

Officiales et administri (10-13-15-16) ab opera non cessaverant: syngra¬ 
phas ad alias argentarias transferendas obsignaverant, rationum summam 
confecerant, omnesque transcriptiones, quas mane in ephemeride noraverant, 
in codicem majorem rationum rettulerant... 


8. telephono: cfr. Palaestra Lat., 26 
(195u) i69. 

telephoni administra [telefonista - telepho - 
niste - telefonista - Telephonbeamter \: «famula 
iclephonica (femm.); filo dictionis minister, 
filo colloquendi mini9ter, telephoni minister, 
telephono praepositus (masch.)» (Cognasso, 11 
latino, s. v.) «telephoni! administer* (Bacci, 
Lexicon, s. v. telefono); «telephonista» (Lurz, 
Soc. Lat., 18 (1952) 20). 

subscribere f firmar *• signer - sottoscrivere - 
unterzeichnen); cfr. voces «subscribere, subsig¬ 
nare, subsignatio, subnotare, obsignare» (For- 
cell.). 

9. syngraphas transferendas obsigna¬ 
bant [ firmar, sellar las Utras que se han de tras - 
pasar a otros bancos cfr. «Litterae... expressae 
de tabulis in libro9 transferuntur. Haec om¬ 


nia summa cura... ab hominibus honestissimis 
obsignata sunt» (Cic. l 7 err. 2, 77, ,89). 

summam conficiunt [hacer la suma - faire 
le total ]: cfr. «potestas omnis aestimationis ha¬ 
bendae summaeque faciundae censori permit¬ 
titur* (Cic. Verr., 2, 53, 151). 

in ephemeride [diario - livre-joumal ]: cfr. 
«Eae (rationes) ex commentariis et ephemeride 
in codicem describebant et exhibebant» (For- 
cell., s. v. refero, 10), cfr. Dumaine, Convers. 
lat., 271; quibusdam fortase probabitur etiam 
«rationarium», quod est «liber in quo rationes 
et acta continentur, giornale, registro, £<prjuept<;» 
(Forcell., s. v.). 

in codicem majorem rationum rettu¬ 
lerant [pasar al mayor J: «referre in libellum 
rationum (Cognasso, Colloquia lat,, 78), cfr. 
Cic. Verr., 2, 23, 56. 


JOSEPHUS M. MIR, C. M. F. 



PER ORBEM 


Commemorationes: Memoria clarissimi viri Marcellini Men£ndez y 
Pelayo, centesima adveniente ab ejus nativitate anniversaria commemoratio¬ 
ne, anno 1956, tota Hispania, maximo splendore est celebrata. In actis diur¬ 
nis et commentariis ejus laudes summo honore agitatae sunt atque elatae. 
Nec immerito, cum huic praeclaro viro magnam partem, quod litterae et artes 
et scientiae apud Hispanos novo atflante spiritu surrexerint, tribuendum sit. 
Quis fuerit Marcellinus Men£ndez y Pelayo nemo inter Hispanos est qui 
ignoret. Sancti Andreae (Santander) ortus, ibique primis litterarum elementis 
imbutus, magno in litteras quas classicas dicunt amore est captus. Ante 
quam bacchalaureatum adeptus est, linguas Graecam et Latinam apprime di* 
dicit. Unum et viginti annos natus illos libros, qui Historia de los heteredoxos 
espafioles inscribuntur, vulgavit. Memoria plurimum valuit magnoque inge¬ 
nio, et cum maxima in laborando vigeret facultate atque assiduitate, multas 
res summa sapientia tractavit, novasque disciplinarum provincias et ipse 
percurrit et viam aliis ingrediendam indixit atque monstravit. Cujus scripta 
plus quam quinquaginta voluminibus continentur. Quamquam plurimas dis¬ 
ciplinas excoluit, rebus tamen historicis et litterariis pervestigandis in primis 
vacavit atque existimandis. 

De rebus etiam scriptoribusque classicis plura, eaque optima typis man¬ 
davit. Liceat quorundam librorum indicem dare: Historia de las ideas esteticas t 
Estudios de critica literaria, Horacio en Espatia, Bibliografia latino-cldsica (X vol.), 
Obras completas de Cicer6n (traducidas), cet. 

Veteres Graecos et Romanos magno prosecutus est obsequio ac venera¬ 
tione eosque habuit et firmamentum nostrae hujus aetatis et incitamentum ad 
nova in posterum provehenda. «Quis, enim, ita ille, infitiabitur —si id quod 
ad artem spectat detrahimus— quantum in moribus conformandis et animo 
profecerint Graeci et Romani? Quidquid homines, insitis natura viribus, in¬ 
tellectu et voluntate attingere possunt, veteres illi adepti sunt». «In philoso¬ 
phia neque proponi neque solvi piares quaestiones possunt quam Graeci 
posuerunt atque solverunt». 

Potius quam philologus —quamquam philologorum doctrinis atque 
inventis sedulo usus est— esse voluit et exstitit vere humaniorum litte¬ 
rarum cultor seu «humanista», illam tamen humanitatem tenuit quae in 
Christo complementum invenit atque fastigium: et humanus tuit vir et vere 
christianus. 

Quadringentesima Sti. Ignatii de Loyola Commemoratio: Superiore 
anno, quadringentesima peracta est a morte Sti. Ignatii de Loyola commemo- 

ratio. In praeclarissimi hujus viri laudibus contexendis, nihil est quod im- 
moremur cum maxima ejus laus sit quod, aut nemo, aut si qtiisqiiam ille lit¬ 
teras cultumque humaniorem et ipse per se et per sodales saeculo XVI et 
sequentibus provexerit. Qui quidem —res haud sane contemnenda— cum, 
ex corruptis moribus ad virtutis studium conversus, ad maximam Dei 
familiaritatem intravisset ab eoque excelsis et «mysticis» muneribus cumula¬ 
tus esset atque donatus, intellexit sibi opus esse humaniorem educationem 
complere, et triginta annos natus, linguae Latinae vacavit, quam funda¬ 
mentum humanum putavit quod divinarum rerum sibi concreditarum pondus 
sustineret atque fulciret. Itaque Ignatius —vir sanctissimus— optimus etiam 
est «humanista», cujus opus Exercitia spiritualia totum hominem hominisque 
virtutes excitat et dirigit ut homo perfectus, id est christianus, evadat M. 

Inventa Archaeologica: Tandem bombardae —quae horrisono modo 
multa destruxerunt atque vorarunt— ad bonum quoddam faustumque even¬ 
tum etiam contulerunt. Templum namque Fortunae —quod, ut Cicero narrat, 
Carneades Philosophus anno 156 a. Ch. n. videns exclamasse dicitur: «Nus¬ 
quam Fortunam fortunatiorem quam Praeneste vidi», de quo tamen certa 
notitia et reliquiae quaedam vix habebantur— detexerunt. Post duodecim 
annos impensi laboris (ab a. 1944 ad 1956), opus quod bombardae incepe¬ 
runt, cl. magistro Georgio Gullino duce et archaeologo Furio Fasole, feliciter 
ad effectum adductum est. 

Praeter alia, inventum est musivum quoddam quo variis coloribus Nili 
eluviones exprimuntur, atque simulacrum, mutilum tamen et sine capite, 
quod forsitan Deam Fortunam exhibeat. Utrumque, et musivum et simula¬ 
crum saeculo II a. Ch. n. adscribitur. Qui de hoc templo Praenestino plura 
scire voluerit, legat quae scripsit cl. v. Romulus Stacciole in commentariis 
quibtis est index Studi Romani , IV (1956) 594 sq. 

Ad vicum Hispanicum qui tFuentes de Ebro» appellatur, dum effosio- 
nes moderante cl. v. Antonio BeltrSn, in Universitate Caesaraugustana 
doctore— fiebant, vestigia quaedam Inventa sunt e quibus effici potest ibi ur¬ 
bem Romanam, ignoto nomine, saeculo II fuisse. 

—Phidiae fictoris officina? Ex iis que nuper Olympiae effosa sunt, effici 
videtur inventam tandem esse officinam illius Phidiae, Graeci fictoris nobilis¬ 
simi, qui s. V a. Ch. n. fuit. Quam ofiicinam, omnes —Pausaniam, rerum 
scriptorem secuti aedificium quoddam esse putabant quod templo Byzan¬ 
tino ibi exstructo continetur. Cum nuper ea omnia, quae in hoc templo col- 


(1) N MANGEOT, S. J , «ocius et PALAESTRAE LATINAE conscriptor, commentationem ralsit de sancto 
Igmatio, quaoa opportuna tempore typis mandare, spatio deficiente, nequivimus. Prodibit tamen, si fieri potest, pre 
ximls fasciculis. Haec ad tempus satis sint ad venerationem Sto. Ignatlo ejusque Societati exprimendam. 

lecta erant, extracta essent et accurate recognita, formae quaedam patuerunt 
s. V a. Ch. n. adscribendae, quibus usus esset Phidias ut aureos sinus Jovis 
Olym pici vestis conficeret. Praeterea plus quam sexaginta formae ad vitrum 
fundendum, rejectanea ossea, eburnea, plumbea, ferrea, gypsea, caela, scal¬ 
pra, aliaque multa inventa sunt, quae omnia propria sunt officinae fictoris. 
Quae cum ita sint, haud temere asseri posse videtur, hanc officinam Phidiae 
fictoris fuisse. 

Societates Studiis Classicis provehendis in Civitatibus Americae 
Septentrionalis. Commentarii, quibus est index Cassical Weckly jam quin¬ 
quaginta annos prodeunt. Primus fasciculus anno 1906 editus est, quo anno 
etiam societas illa cui est nomen Classical Association of the Atlantic States con¬ 
dita est. At haec jam quinquagenaria Societas, non una est in Civitatibus 
Americae Septentrionalis. Aliae multae studia classica strenue prosequuntur 
et fovent, inter quas has liceat numerare: «American Philological Associa¬ 
tion» —quae commentarios vulgat* Transactions and proceedings, «Classical 
Association of Canada* —quae The Phoenix—, «American League» —quae 
Classical Outlook —, «Archaeological Institute of America» —quae American 
Journal of Archaeology —, Alumni Association of the American School of Clas¬ 
sical Studies at Athens», Classical Society of the American Academy in Rome, 
«Society for Ancient Greek Philology», «Vergilian Society of America», 
quae commentarios edit: Vergilian digest . Studia ergo humaniora apud Ame¬ 
ricanos florent vigentque. 

Studia Classica per orbem: Linguae Latinae (ne dicam et Graecae) 
ubique terrarum omina impendent dira: homines enim, iis tantum intenti 
quae ad vitae usum pertinent, studia posthabent humaniora. At res aliter ab 
aliis agitatur. Apud Italos res jam annum et amplius acriter in commentariis 
et actis diurnis cotidie agitur et disputatur; apud Hispanos vero Administri 
Publicae Institutioni provehendae decreto, Scholae Mediae erectae sunt, quae 
nomine «Secciones filiales y nocturnas de los Institutos» ornantur; quarum 
«sectionum» alumni studiis mediis vacabunt, hac tamen lege, ut a lingua La 
tina liberentur. Quod sane maxime noxium et funestum linguae Latinae 
erit, cum hi alumni, sermonis Latini ignari, illis qui in eo ediscendo insuda- 
runt. aequiparentur. 

Praeses et Consilium et multi «Consociationis Hispanicae Studiis Classi¬ 
cis provehendis» socii de rei gravitate Administrum admonuerunt, idque 
vehementer postulaverunt ne lingua Latina ab Schola quae media dicitur, 
penitus rejiciatur. 

Vita functi sunt: Michael Ventris: Die sexto, mense novembre, anno 
1956 tristissimo casu, cum curru automobili veheretur, nec opinata morte 

ereptus est clarissimus ille vir Michael Ventris, qui primus scripturam Mi- 
uoicam Linealem B legit atque interpretatus est. Qui quidem, architectus 
cum esset, tamen adeo vehementissimo studio cultum atque humanitatem 
Cretensem atque Mycenicam prosecutus est ut anno 1952, tricesimum aeta¬ 
tis annum agens, eorum signa legerit; quo Graecorum Antiquitatis memoriam 
mirum in modum illustravit atque ad annum bis millesimum a. Ch. n. retra¬ 
xit. Brevi in lucem edetur postremus ejus liber cui est index Documents in 
Mycenaean Greek, quem una cum amico Prof. Chadwtck scripserat. Nobilis¬ 
simi hujus viri mortem omnes omnium gentium viri eruditi lugebunt. 

—Etiam supremum vitae diem egit praeclarus ille atque emeritus Vin- 
dobonensis Universitatis Doctor Paulus Kretschmer (2. V. 1866 - 9. III 56) 
qui et commentarios quibus est index Glotta condidit et libros Einleitung in 
die Geschichte der Griechischen Sprache (1896), Griechische Vaseninschriften Ihrer 
Sprache Nach Untersuch (1894), Sprachen et alios exaravit. 

—Unum abhinc annum mortem obiit Doctor Linguae Latinae in Uni¬ 
versitate Erlanger, Alafridus Klotz (15. VI. 1774 - 10 I. 1956) qui in pro¬ 
vincia quae sua erat assidue laboraverat. R. I. P. 

Jacobus Sidera, C. M. F. 

DE VIIS NOVIS 

Primo omnium gentium Conventu Latinae linguae «vivae» reddendae, 
multa de via ac ratione ad adulescentium animos hac lingua imbuendos apti- 
sima disputata sunt. Omnes uno ore in hoc convenerunt: novandas esse 
vias et illas rejiciendas quae vel longiores essent vel nullam fere utilitatem 
continerent. Spectatissima femina E. Plaut, rationem et viam suam, quam 
magno rerum usu cognitam habet, proposuit, quam «naturalem» vocat, 
iis quae protulit quaedam excerpere liceat, quibus legentes quae ejus ratio sit 
et qualis, verius certiusque perspiciant: 

UNE METHODE NATURELLE DE LATIN 

Deflnition. — Je demande instamment qu'on ne confonde pas cette methode *naturelle• 
avec Ics methodes «vivantes* ou «directe9» — auxquelles je suis tr£s violemment hostile, 
lorsqu elles sont seulement vivantes ou directes. J appelle ma methode <naturelle >, parce que, si 
elle tient compte de I enfant ph£nom£ne biologique comme le font les ‘direct M^thods», elle se 
pr^occupe aussi de 1 intelligence de I enfant et se fonde sur la grammaire expliqute et assimile le 9 
acquisitions les plus ricentes de Ia phonftique et de Ia morphologie historiques du latin ... 

Je considere donc, comme M. le Directeur Capelle, dans sa «Pr£sentation du Congrds», 
qu'«i/ faut une riforme profonde de Venseignement du latin». Car, si Ia facult£ er le dgsir que possg- 
dalent les gens cultiv£s de lire du latin (ou, du moins, d'en relire) a disparu en un demi si£c!e, 
c'est, comme le dit M. Capelle, parce que notre g£n£ration n'a pas formae au latin de fagon 
& gtre capable de s’en servir et une renovation profonde, s’adressant d de larges auditoires et 
faisant appel aux methodes les plus modernes serait une condition essentielle... 

QUELS DOIVENT ETRE LES PRINCIPES FONDAMENTAUX D'UNE METHODE 
MODERNE? 

1. ° Le latin est une langue: 

A. — Une langue est un ensemble de sons en liaison avec des reflexes. 

Une langue, meme *morte>, reste, par nature, une langue. 

Une langue ne peut s’apprendre que par des SONS. 

Que dirait-on d'un professeur de dessin qui consacrerait presque tout le temps de ses 
cours & des *expos£s oraux»? Les latlnisces font le contre sens invers: iis gachent presque tout 
le temps des lecons a parier fran^ais; mauvais fran^ais (mot a mot frangais) et mauvais latin 
(mot & mot latin). 

L’enseignement doit donc etre surtout oral. 

II faut consacrer la plus grande partie des lefons d parier latin. 

Lecture du texte et questions et r£ponses en latin sur ce texte. 

B. — Une langue a un «genie» propre, une structure qui lui est particulare, il faut que Ven¬ 
iant en acquiire Phabitude psychique dis le dibut, il faut des le debut respecter /ordre latin, 
proscrire le mot & mot. 

Des 6lfcves, brillants dans les d^buts, s'eftondrent lorsqu’il9 abordent les textes parce qu'on 
le» a dress^s au mot & mot. Con^oit-on un professeur d'allemand qui ferait rabScher, dans les 
cours et les devoirs: «Ich habe Brot g^gessen —Ich habe gegessen Brot. — J’ai mang£ du pain». 

2. ° Il faut une mithode democratique, qui s'adapte & 1'enfant moyen, qui 6conomise le 
temps, qui convienne & une classe nombreuse, qui ne n£ce93ite ni phonographe, ni disques 
pour le travail individuel & la maison, qui n'ait pas besoin de prendre 1'enfant & b ans. 

3. ° Une mtthdde qui ait pour sujet l 'histoire et la civiiisation latines, rehausstes d'illus- 
trations authentiques, maU lisibles... 

4. ° Appel a Pintelligence, par Vexplication de la grammaire, qui, sans que 1'enfant s'en 
doute, devra €tre appuy^e 9ur les demigres acquisitions de la linguistique g£n£rale, de la phone- 
tique et de la morphologie historiques du latin. Ce sont les principes que je me suis efforcge d'ap- 
piiquer dans 

MA METHODE NATURELLE 

J'ai tentg de lui donner un double caractfcre biolcgique et scientifique: biologique parce qu'elle 
ticnt compte du ph£nom£ne physique qu'est 1’enfant ainsi que de9 lois d'acquisitions d'un lati- 
gage: methode active, conversation; scientifique, parce qu'elle accepte et explique Ia grammaire, 
appuy£e & la fois sur la phon£tique et la morphologie hi9torique9. 

(Cfr. «Premier Congrfcs International pour le Latin vivant», pag. 109 sq.). 

Cum de viis novis loquamur, multa etiam agere possumus de duo bus 
libris ab officina libraria De Sikkel, S. A., Lamorinitrestraat, Anvers, editis, 
Enchiridion, Manuel de Grec, dico, a Georgio Lurquin exaratum et Via Nova, 
tnanuel de Latin pour la sixieme, a J. Verdyck - C. Groenynckx. At pagella¬ 
rum angustia prohibemur quo minus hic plura verba faciamus. Quae dicenda 
putavimus, in Bibliographia commemorabimus proximo fasciculo. 

Jacobus Sidera, C. M. F. 

G. Garuti. — 11 tipo *-turus sum* nel latino ar- 

caico. Casa Editrice N. U. Gallo Bologna, 
1954. 

G. Garuti hoc opere, quamvis parvi volu¬ 
minis, non exiguae quidem ad rem, quae at¬ 
tingitur, auctoritatis et ponderis, primus ordi¬ 
nem seriemque orditur operum et investigatio* 
num de grammatica Latina quae AlafridoGhl- 
selli auctore atque moderatore, in lucem sunt 
evulganda. 

Palaestram Latinam legentibus indicem 
aliquantulum explicari oportet. Tres quasi 
praecipuae partes in opere distinguuntur: pri¬ 
ma parte de historia quaestionis agit auctor. 

I. — Quae sit origo participii - turus: ubi expo¬ 
nuntur et in lance dijudicantur hypotheses et 
opiniones Postgate, Nacinovich, Mulier, Pauli, 
Kretschmer, Emout, Buck, Juret (pg. 10-16). 

II. — Qua ratione et modo morphologico po¬ 
tiatur participium -turus et forma -turus +■ sum: 
commemoratur et propugnatur opinio, quam 
nemo hodie rejiciet, Stolz-Schmalz asserentium 
participium -turus, ut attributum, a sermone 
Latino archaico et classico alienum esse (p. 
17*19). III. — Quemnam sensum habeat con¬ 
jugatio periphrastica: ibique factis et rebus 
quaestionis eorumque evolutione chronologica 
ad nostram usque aetatem et judiciis perpen¬ 
sis et expositis clarissimorum grammaticorum 
et philologorum utputa Stolz-Schmalz, Drae- 
ger, Riemann, Neue-Wagener, Landgraf, Sjoe- 
gren, Lindsay Bennet, Marouzeau, Steele, 
Kuhner - Stegmann, Methner, Lease, Juret, 
Stolz-Hofmann, Van der Heyde, duae senten¬ 
tiae distinguuntur propugnantium sive sen¬ 
sum futuri tamquam actionem immediatam et 
actionem quam sibi quispiam proponit (quae 
sententia pluribus arridet) sive sensum prae¬ 
sentis (sententia Sjoegren et Heyde) (pg. 20- 
28). 

Secunda parte agitur de conjugatione peri¬ 
phrastica apud Plautum. I. — Quaedam histo¬ 
rica et linguistica exponuntur de origine futu¬ 
ri in sermone Latino et de modis futurum ex¬ 
primendi (pg. 29-32). II. - Conjugatio peri¬ 


phrastica textuum Plautinorum, ubi loci dispu¬ 
tati apparatu critico muniti, et loci, cum lec¬ 
tione tum detectu verbi auxiliaris, incerti 
coiiiguntur (pg. 33-35). III. — Periphrasticae 
usus apud Plautum a) ratio et munus adjecti¬ 
vi quod conjugatio periphrastica habet in 
praesenti, b) vinus atque momentum peri¬ 
phrasticae cum futuro simplici collatae, c) ini¬ 
tium adhibendi penphrasticam ut futurum re¬ 
lativum, d) periphrastica et infinitivus futurus 
(pg. 56 65). Quas in primis totius operis pa¬ 
gellas laudi et novitati auctori merito tribui¬ 
mus, praesertim cum locis Plautinis studens 
adeo impense et scite vim psychologicam ex¬ 
primendi cogitata producat atque ostendat 
singulosque locos in novum examen cum ra¬ 
tione contextus tum animi pofctae revocet di¬ 
judicandos. 

Tertia denique parte de periphrastica con¬ 
jugatione post Plautum agitur. I. A Plauto 
usque Terentium (pg. 66 67). II. — Conjugatio 
periphrastica post Terentium (pg. 78-85). 
Postremo consectaria et colligenda indicesque 
nominum et locorum (pg. 76-95). 

Marianus Molina, C. M. F. 

G. Garuti. — II toponimo in luo%o delietmco in 

latino, parte prima, dalle origini ad Augus¬ 
to. Casa Editrice N. U. Gallo, Bologna, 
1955. 

Alterum volumen ejusdem corporis seu 
collectionis et ab eodem scriptore G. Garuti 
de usu vocis toponymicae pro «ethnica» exa¬ 
ratum. Praecipua ad notitiam totius lucubia- 
tionis excerpimus: In antiquiore sermone La¬ 
tino nulla fere vox toponymica eminet, nam 
ex parte tantum documentorum copia (agitur 
enim de sermone ad rem publicam adminis¬ 
trandam) exstat. Cum autem rerum civilium 
ratio ac disciplina in majus incrementum ve¬ 
nit populique seu regiones praestantem in 
historia locum obtinuerunt et lingua Latina e 
documentis publicis ad scriptorum opera eva¬ 
sit, tum denique voces toponymicae adhiberi 

coeptae sunt. Quod perpendi licet potius quam 
in fragmentis Catonianis, in scriptoribus ora¬ 
tionis solutae aetate Caesariana et Augustea 
jam inde ab ipso Caesare (* Gallia libera» «= 
Galli liberi; <Gallia pacata» = Galli pacati, 
apud Caesarem). Apud Ciceronem quaedam 
verba toponymica (Sicilia, Italia) majorem ha¬ 
bent vim atque praestantiam; quod idem fere 
de Tito Livio dicendum apud quem aliae vo¬ 
ces toponymicae (Latium, Etruria, Syracusae) 
•stilistice» eminent, dum aliae sunt tantum 
nomina provinciarum Romanarum (Africa, 
Hispania) nullam plerumque vim stilisticam 
In textibus habentia. G. Garuti de voce topo¬ 
nymica « Graecia» in primis agit, quae in vitis 
Cornelianis e9t universa Graecia adversus 
Persiam unita atque concitata; apud Cicero- 
rem Graeciae antiquioris imago praevalet tam¬ 
quam humani cultus, bonarum artium et lit¬ 
terarum effectricis; apud Livium vox Graecia 
civitates et leges Graecas sub Romanorum di¬ 
cione complectitur. In carminibus usus vocum 
toponymicarum vividiorem ac poeticum sen¬ 
sum attingunt; ita enim Troja (Ilium, Darda¬ 
nia), Latium , Italia (Ausonia, Hesperia). Apud 
po£tas Latium quandam fabulosam secum fert 
indolem et speciem; Italia autem a vatibus 
contemplata longe alia atque a Cicerone ex¬ 
stat. Vox toponymica Roma —imaginum ple¬ 
na— 9ive gloriam et splendorem celebrat mag¬ 
nae Urbis sive corruptionem; hac voce topo¬ 
nymica Urbs intensiorem ac praestantiorem 
significationem obtinet. Roma —amplissima 
matrona— omnia vatum opera poetica aetate 
Augustea occupat. Prae multis aliis vocibus 
toponymicis vox Graecia prima usu venit, 
Graecia nempe illa Trojani belli (jam inde a 
veteribus Latinorum poematis et apud Ovi¬ 
dium quoque); Graecia humani cultus effec¬ 
trix (apud Horatium et Vergilium), Graecia 
denique sacra deorum colens (apud Ovidium). 
Bajae, Capua, Asia, Germania legenti propriam 
imaginem et indolem quaeque suscitat. 

Proinde licet asserere usum vocis topony¬ 
micae pro «ethnica* promiscue neque fortuito 
sed rei publicae vel alicujus populi 9eu regio¬ 
nis vividius exprimendae causa fieri; unde 
patet momentum hujus lucubrationis non 
tantum ad rationem et disciplinam stilisticam 
verum etiam quod ad rem historicam attinet. 


A. Martin Sarmiento, C. M. F„ Profesor de 
Filosofia. — Sentido religioso de la obra lite- 
raria de Jean Aristeguieta, Edlcione9 Garrido, 
Caracas, 1956. 

P. Angelus M. Sarmiento hoc opere nobi9 
offert praecipuam animi indolem et ingenium 
clarissimae poetriae Venetiolanae Jean Ariste¬ 
guieta. In duas partes opus dividitur quarum 
in prima sagax criticus et investigator P. M. 
Sarmiento 9ensu adjectivi « religiosi» perpenso 
atque dijudicato, veram et genuinam poesis 
notionem explicat. Hac operis prima parte co¬ 
natur criticus aliquantulum lucis immittere 
in tantam rerum et cogitatorum confusionem 
qua plurimi animi mentesque hominum, vera 
poesis natura subversa et obscurata, quodam 
ut ita dicam non tantum <sexualismo poitico» 
verum etiam quodam *materialismo poetico» la¬ 
borant. 

In altera parte auctor studio po£sls Jean 
Aristeguieta penitus et acute vacat, adeo ut 
ex intenta amoenissimorum horum commen¬ 
tariorum lectione inferri atque colligi facile 
possit clarissimam poetriam Jean Aristeguieta 
praeditam esse miro ingenio et facultate vivi¬ 
dissima exprimendi sensus et cogitata religio¬ 
sa ope cujusdam intimae communionis et con¬ 
suetudini** cum anima rerum et ope cujusdam 
divinae earundem rerum consecrationis, ut 
hodierni sermonis imaginibus utar. 

Jean Aristeguieta non tantum in provincia 
poesis Venetiolanae sed inter primos etiam 
Americae Latinae poetas quasi fulgidissima 
stella lucet. Opera ejus laudem interpretationis 
Gallicae merita sunt; poeta enim Gallicus G. 
Bourgeois nuper poemata quae «Pasi6n por 
Grecia* inscribuntur quaeque classici cultus 
et formarum poetriam studiosissimam prae¬ 
bent, in suum vernaculum sermonem reddi¬ 
dit. 

Poemata J. Aristeguieta —sagaci acumine 
critico P. A. M. Sarmiento nobis revelata et 
illustrata— aptissima sunt ad animos juve¬ 
num qui lingua Hispanica loquuntur in subli¬ 
mia religiose sublevandos. 

Marianus Molina, C. M. F. 

W. Brandenstein. — Griechische Sprachwis - 
senschaft. I. Einleitung, Lautsy^tem, Etymolo - 
gie. Sammlung Goeschen, Walter de Gruy 
ter, Berlin, 1954. 

Facile ex ipsa operis inscriptione detegitur 
consilium quo liber scriptus est: de scientia 
nempe et arte linguae Graecae hoc primum 
volumen est, in quo introductio, sonorum 
systema et etymologia adhibetur a praeclaro 
viro W. Brandenstein. in Universitate Gra- 
zensi Professore. 

Tres inde operis partes discernas. In prima 
(pp. 5*67) agitur de radicibus linguae Graecae, 
de concordia Graecarum familiarum, de «al¬ 
phabeti» et signorum vi. In altera (pp. 68-11-i) 
fuse atque scite sonorum Graecorum systema 
exponitur et declaratur. In tertia denique (pp 
115 157) quidquid ad etymologiae artem spec¬ 
tat linguae Graecae traditur. 

Breviationum et signorum conspectus 
opusculo praeit (p. 4); quod quidem claudit 
index librorum qui consuli possunt (p. 159) 
et picta tabula de Graecis dialectis (p. 160). 
Liber, quamquam mole parvus, omnino dig¬ 
nus qui ab scholasticis peritisque litterarum 
Graecarum in usu habeatur. 

Hoffmann - Debrunner. — Geschichte der grie - 
chischen Sprache. I. Bis zum Ausgang der 
classlschen Zeit. 

Albert Debrunner — II. Grundfragen und 
Grundzuege des nachklassischen Griechisch. 
Sammlung Goeschen, Walter de Gruyter, 
Berlin. 

En tibi duo, molis quidem parvae, magni 
vero momenti, opuscula de historia linguae 
Graecae Alterum, a claro viro Hoffmann exa 
ratum, est historia linguae Graecae — nunc 
tertio edita et recognita a Dre. A. Debrun¬ 
ner - ; alterum vero ab hoc praeclaro scriptore 
prorsus exaratum. 

In duas partes primum volumen disperti¬ 
tur: Pristinum tempus linguae Graecae et tem¬ 
pus classicum. Ibi scite agitur de fontibus (pp. 
5-8); de occupatione insulae Balcanicae a lin¬ 
gua Graeca (pp. 9*19); de Ioniis eorumque lin¬ 
gua (pp. 39-46); de Illyriis, Thraciis, Macedo¬ 
niis (pp. 47-51). Hic vero de natura novae pe¬ 
riodi linguae Graecae (pp. 52-152). Praecipua 


quidem traduntur de lingua vulgari, culta, lit¬ 
teraria; de Homero et Hesiodo; de Elegia, Epi¬ 
grammate; de iambo et trochaeo; de Melo et 
Attica tragoedia pristinaque comoedia. 

Alterum volumen, quidquid ad linguam 
Graecam postclassicam attinet, miro ordine 
atque eruditione ampla complectitur. Ibi de 
geographia, de 90ciologia, de litteris, de lexico 
hodierno, cet. ab scriptore scite acuteque dis¬ 
seritur. Paucis, dignum quidem opus est quod 
in bibliotheca «Sammlung Goeschen» in alum¬ 
norum et eruditorum commodum adnumere. 
tur, 

Persius. — Die Satiren des Persiu «. Lateinisch 
und deutsch herausgegeben von Otto Seel. 
Ernst Heimeran Verlag. Munchen. 

Facilis omnino huju9 libelli conspectus. 
Alternis pagellis septem Saturae Persii cum 
eorumdem Germanica conversione, a claro vi¬ 
ro O. Seel uno calami ductu exarata, propo¬ 
nuntur (pp. 6-73). Tum vita Auli Persii Flac¬ 
ci, e commentario Probi Valerii excerpta, cum 
scriptoris translatione in linguam Germani¬ 
cam (pp. 74-79). 

In diserta fusaque appendice agitur de 
historia Persii textus (pp. 80 85); de adnota- 
tione critica in Saturas (pp. 86 90); de non 
nullis earumdem notionibus cognitu studio¬ 
que dignis (pp. 91-110). Denique praeclarus 
scriptor quaedam pandit de vita, opere littera¬ 
rio et poetico linguae Latinae Persii (pp. 1 11- 
134) —Et typographia et tota libri species et 
forma, ut in libris, quibu9 «Tusculum» est 
insigne, perquam scita. 

Ildephonsus GonzAlez, C. M. F. 

Agustinus. — S. Aurelii Augustini Soliloquio¬ 
rum libri duo. Lateinisch und deutsch he¬ 
rausgegeben von Peter Remark Ernst Hei¬ 
meran Verlag. Munchen. 

Aliud, quod bibliotheca «Tusculum» vul¬ 
gat opusculum lucide typographi arte atque 
interpretis scientia expressum. Textus hic 
Divi Augustini nobilissimus, isque notissi¬ 
mus quam ut illum commendemus lectoribus. 
Duo libri cum Germanica conversione, sibi a 
pagella 5 ad 191 succedunt. 

Tum commentatio de vita Divi Augustini 
et de ejusdem opere (pp. 192-198); atque no¬ 
tae aliquae in textus explicationem (199-203), 
et bibliographia de re praecipua. Utinam, tra¬ 
mite citato, novae Latinitatis et Graecitatis 
opera a bibliotheca quam Tusculum dicunt 
edantur. 

Dictionnaire Fran^ais-Grec. — Par un groupe 
de Professeurs des Lyc£es de Paris. Librai- 
rie A. Hatier, 8, rue d'A9sas, Paris 1956. 

Hoc dlctlonarium Gallicum-Graecum iis po¬ 
tissimum, idque aptius, dicatur qui in Lyceis, 
collegiis et Litterarum facultatibus linguae 
Graecae operam navare intendunt. Non nulli, 
iique clarissimi, Professores, H. Berthaut vero 
duce, opus exararunt. Neque prolixum, ne¬ 
que exiguum, dictionarium medium in re lo¬ 
cum servare omnibus facile videbitur. Ex quo 
libri finl9 commode manu quasi tangitur. 

Praefatiuncula, quae libri rationem expli¬ 
cat, praecedit (pp, 7*8). Index sequitur brevia¬ 
tionum (pp. 9-10). Atque inde ad paginam 809 
vocabulorum series dilucide expromitur. Ex¬ 
stat, complementi gratia, appendix de irregu¬ 
laritatibus declinationum et conjugationum 
linguae Graecae (pp. 310-885). 

Libri usus, percommodus. Scholastici, ni 
multum fallor, tacile instrumentum linguae 
Graecae discendae hoc in opere habebunt. Est 
scilicet nova officinae librariae Hatier laus, in 
fovendis litteris Graecis inter antiquitatum 
classicarum cultores et studiosos. Faustum 
omen operi ominamur. 

Ildephonsus GonzAlez, C. M. F 

Hjalmar Frisk. — Griechisches Etymologisches 
Worterbuch. Lieferung 4. Heidelberg, 1956. 

Alois Walde. — Lateinisches Etymologisches 
Worterbuch Register. Lieferung 4. Zusamen- 
gestellt von Dr. E. Berger. Cari Winter - 
Universitaet9verlag. 

Alius ad nos, isque quartus, fasciculus 
pervenit Dictionarii etymologici Graeci, a cla¬ 
ro viro H. Frisk maxima sedulitate et studio 
maximo exarati. Incipit a vocabulo 7 «va usque 
ad vocabulum Otaxovo; (pp. 268-384). Atque, 
ut alios, hunc fasciculum valde aestimamus, 
votaque facimus ut quam primum ad ultimum 
perveniamus. 


Pariter ex eadem officina libraria Carolf 
Winter extremus prodiit libellus qui verus est 
omnium vocum index quae in toto lexico ety 
mologico afferuntur. Linguae Latinae studiosi 
aptissimum ad manus habent instrumentum 
jam perfectum omnibusque commodis instruc¬ 
tum quo perpetuo utantur. 

Ildephonsus GonzAlez, C. M. F. 

Augusto Magne. — Diciondrio Etimoldgico da 
Lingua Latina. Volume I, A-AP; vol. II, 
AQ-CAL; vol. III, CAM-CI. Ministerio da 
Educabo e Saude, Instituto Nacional do 
Livro. Rio de Janeiro, 1952-1956. 

Multa sunt lexica his temporibus edita 
quibus verborum origines sedulo perscrutan¬ 
tur. Hoc quod alumnis Universitatum omni¬ 
busque viris doctis P. Augustus Magne offert 
Dictionarium etymologicum linguae Latinae 
praestantissimum arbitramur maximique mo¬ 
menti ad Latinitatis studium perficiendum at¬ 
que ad penitam linguae Lusitanae, et Hispa¬ 
nicae quoque, intellegentiam. Primum volu¬ 
men a littera a ad vocem apud (pp. LXXX1- 
360) complectitur; secundum volumen a voce 
aqua ad calyx; tertium vero vocabula continet 
a voce cama ad civis (pp. VII-473). 

Perplacet hoc in Dictionario etymologico 
linguae Latinae vocum constitutio quasi in 
familias, quod quidem linguae studio et usui 
maxime conferre fatendum est. —Derivationis 
linguae Latinae leges dilucide penitusque in¬ 
telleguntur a diligenti lectore cui, ni fallor, in 
deliciis volutare hoc studii commodum in¬ 
strumentum. 

Unicuique volumini praeit praefatiuncula 
una cum copiosissima notitia bibliographica 
(pp. XI-LXXXI), ex qua efficitur clarum scrip- 
torem plurima con9ului9se opera quae de vo¬ 
cabulorum origine agunt, singulasque voces 
diu multumque secum expendisse prius quam 
veram originem detegit multasque alias voces 
consideravit —et antiquarum et nostrae aeta¬ 
tis linguarum - quae quandam inter se cone¬ 
xionem seu relationem habent. 

Scriptorum, locorum, commentariorum co¬ 
pia et aliorum sententiae quae toto volumi¬ 
num cur9u commemorantur adeo saepe ex¬ 
crescunt ut quae sub singulis vocibus tractan- 

tur veram dicamus cujusque nominis disser¬ 
tationem seu quasi monographiam (consule 
quae sub vocibus ager, agmen , ago, ad, aedes, 
aer, aes, aequus ... ubi de lingua Latina, de Lu¬ 
sitana deque aliis multa ac praecipua dispu¬ 
tantur quaeque viam sternunt ad alia Investi¬ 
ganda aut cum aliis conferenda). 

Post Dlctlonarii cursum, «additamenta* 
quaedam invenies, quibus opus perpolitur; 
sunt etiam «corrigenda», si quando id, aucto¬ 
ris judicio, opus erit. Rite ornatur completur- 
que unum quodque volumen alphabetico in¬ 
dice verborum linguae Lusitanae. 

Utinam cito citius nova volumina In lu¬ 
cem edantur, quibus et nos plenam vocabulo¬ 
rum scientiam hauriamus doctisque viris sem- 
per ad manus adsit aptissimum instrumentum 
ad linguas Latinam et Lusitanam investigan¬ 
das. 

Ildephonsus GonzAlez, C. M. F. 

Henry Bardon. — La Litttrature latine tncon- 

nue. Tome II: L'£poque imperiale. Paris, 

LibraIrle C. Klincksleck, 1956. 

Quasi quoddam dictionarium mihi visum 
est hoc opus scriptorum Latinorum quorum 
fere mille nomina in libri cursu referuntur. 
Hinc sedulitas atque studium clarissimi Pro¬ 
fessoris H. Bardon jam liquido patet Non 
omni autem palato fortasse placidus hic liber: 
gratus quidem illi, cujus sit res abditas Lati¬ 
nitatis exquirere. 

In sex capita opus dividitur. Duo priora 
capita primam libri partem constituunt quae 
est de tempore Augusti. Hinc poetae scripto¬ 
res, inde qui soluta usi sunt oratione consi¬ 
derantur (pp. 11-120). Caput tertium et quar¬ 
tum alteram efficiunt partem, quae a Tiberio 
ad Septimium Severum decurrit (pp. 123-241). 
Tertia denique pars alia duo capita complecti¬ 
tur, quae a Severis ad Theodosium (pp. 

297); atque de fine litterarum ante Ch. n. agit 
(pp. 299-315). 

His autem litterarum Latinarum tempori¬ 
bus, maxima fontium mole scriptorumque no¬ 
titia non parva, clarus vir H. Bardon quasi 
revocare Intendit cum opera tum auctores, 
qui fere nulla in historia liquere vestigia. Lu¬ 
cubratio scilicet est quasi «reconstructio» lit¬ 
terarum Latinarum. 


In postremis operis pagellis. In qua est 
«Conclusio», praecipuae deteguntur causae 
seu explicationes hujus modi «occasus» in 
litteris Latinis (pp. 317-321). Index auctorum, 
qui in libro considerantur, vere completus: 
patientiae labor. Librum aestimamus, In re 
disceptata, in posterum praecipue recolendum 
scriptoribusque memorandum. 

Ildephonsus GonzAlez, C. M. F. 

D^mosth^ne. — L’home et loeuvre. Georges Ma- 
thieu, Professeur & la Sorbonne. Boivin, 
Paris. 

Quartum hoc et vicesimum in bibliotheca 
«Le livre de l'£tudiant» volumen, a claro Pro¬ 
fessore G. Mathieu rite est concinnatum. 
Haud multis quidem pagellis cum personam 
tum opus litterarium principis oratorum Grae¬ 
corum, Demosthenis, explicare intendit. 

Primo capite (pp. 16-24) de ejus origine at¬ 
que adulescentia agitur; altero (pp. 16-24) de 
Demosthene ut logographo; tertio (pp. 25-39) 
ejusdem initia politica enucleantur; quarto 
(pp. 40-79) de tempore tertii belli sacri fusius 
ab scriptore disseritur; quinto (pp. 80-119) ca¬ 
pite non nulla de oratione «Super Pace* de 
postremoque bello adversus Philippum inve¬ 
nies. 

Sextum caput (pp. 120-1J8) est de princi¬ 
patu in Macedonia. Septimum (pp. 139-159) 
de Oratoris adversa fortuna et exilio. Octavum 
(pp. 160-16^) de regressu atque morte. No¬ 
num vero (164-184) «Demosthenis personam» 
accurate detegit legenti: de ejusdem arte poli¬ 
tica, de stilo oratorio, de memoria cursu tem¬ 
porum, Demosthenis. Bibliographia tandem 
(pp 185 188) et selecta et ampla. In eadem 
breviter de Demosthenico textu, de pristinis 
textibus ad Demosthenem spectantibus, de 
studiis aetatis nostrae. Opus certe «Collectio¬ 
nem», a praeclaro Paul Hazard constitutam, 
ornat atque decorat. 

Ildephonsus GonzAlez, C. M. F. 

Virgilio Bejarano - MartIn S. Ruip£rez. — La - 
tin Segundo. — Tercer curso de Bachillera- 
to, Ediciones Anaya. Salamanca. 

De nova agitur via paedagogica «Tex¬ 
tuum», quae Baccalaureato, Scholis commer* 



52 


Btbliographia 


cii, Seminariis, Magisterio Inservire —ratione 
hodierna atque facili, juxta «Quaestionaria» 
vigentia—, valeant. Ea scilicet mens et propo¬ 
situm «Editionum Anaya» in ea serie libro¬ 
rum quos pro alumnis parat. 

Hoc vero opus alter est «cursus Gramma¬ 
ticae Latinae», a praeclaris Praeceptoribus 
exaratus,quem et tertium ut complementum in- 
sequetur. Quinque et triginta Lectiones Lati¬ 
nae sunt velut hujus libri nucleus, quae ap¬ 
prime ascendunt gradatim a primoribus lin¬ 
guae Latinae notionibus ad superiores. 

Quinque et triginta ibi Textus Latini, qui 
multicolorem thematum et scriptorum selec¬ 
tionem, discipulorum menti vivide infigunt. 
Commentarium textui consentaneum, et gram¬ 
maticale et logicum consequitur. Tum brevia 
exercitia Latinitatis. Clauditur autem una 
quaeque Lectio Latina narratione Hispanica, 
quam lectori, pedetentim sciteque de rebus et 
gestis antiquitatis disserentem quasi tabulam 
pictam dicas. 

Grammaticae regulae non nisi, prout res 
fert, alumno traduntur. In libri appendice pa¬ 
radigmata, uno tamquam conspectu adsunt, 
de declinationum singularitare numeralibus, 
verbi9 irregularibus et adverbiis loci. Quat¬ 
tuor etiam chartae geographicae: Graecia, Ita¬ 
lia, Imperium Romanum, Hispania. Index de 
grammatica totum opus rite complet. Magnam 
huic rationi litteras Latinas docendi efficien¬ 
tiam ominari haud quidem ambigimus; ideo- 
que maximo opere lectoribus commendamus. 

Ildephonsus GonzAlez, C. M. F. 

Moreau. — Chateaabriand: VHomme et LOeu - 

vrt. Hatier - Boivin, 8 rue d’A9sas, Paris. 
1956. 

In nobili bibliotheca «Connalssance des 
Lettres» hic liber sextum et quadragesimum 
obtinet locum estque a claro Professore Sorbon- 
nensi P. Moreau exaratus. Octo capitibus et 
personam et opus clarissimi scriptoris Cha- 
teaubriand liber complectitur. Hac nempe 
ratione: I. Britannia et America (pp. 3-23). 
II Emigratio et imperium (pp. 24-57). III. Res¬ 
tauratio et abdicatio (pp. 58-86). IV. Amores, 
amicitiae, odia (pp. 77T08). V. De re politica 
(pp. 109-138). VI. De religione (pp. 139-172). 
VII. Dotes poeticae (pp. 173-197). VIII. Post 
mortem (pp 198 202). Nota denique biblio- 


graphica, de textibus et testimoniis atque de 
studiis apte libellus clauditur (pp. 203-206) 

Alqui£ — Descartes: L’Homme et 1’Oeuvre. Ha- 
tier-Boivin, 8, rue d'Assas, Paris. 1956. 

Alium ejusdem bibliothecae «Connaissan 
ce des Lettres» librum lectoribus offerre juvat, 
qui est de persona et opere Cartesiano; illum 
Professor in universitate Sorbonnae F. Alqutt 
sedula cura et impenso studio conscripsit, hoc 
nempe consilio: Introductio de Ordine Carte¬ 
siano (pp. 5-13). I. Collegium, priora scripta, 
conceptio scientiae universalis atque Methodi 
conceptus (pp. 15*36). II Opus scientificum 
(pp. 37-68). III. De re Metaphysica (pp.69*115). 
IV. De mathesi, de mundo, de homine (pp. 
116-142). V. Anni posteriores, doctrina de li¬ 
bertate, de passionibus, scientia moralis et 
litterae humaniores —seu «humanismus» — 
Cartesii (pp. 143167). Sequitur notula de Car- 
tesianismo saeculo XVII (pp. 168-170) ac de 
re bibliographia (pp. 171-174). 

Orozco DIaz. — Gdngora. Introduccidn al estu- 
dio de los CHsfcos. «CUsicos Labor». Edi* 
torial Labor. 

Haec classicorum scriptorum collectio quam 
Labor officina edit est quasi quaedam modera 
trix et norma in legendis praecipuis antiquita¬ 
tis et aetatis nostrae classicis. Hoc vero volu¬ 
mine lepida continentur de scriptore Gdngora, 
a claro Professore in Universitate Granarensi 
AE. Orozco Diaz exarata, lucubratio. 

In praefatione (pp. 5-7) non nulla de ope¬ 
ris via et ratione praenotantur quibus propo¬ 
situm auctoris in libro conscribendo indica¬ 
tur. His vero capitibus res tota distribuitur: I. 
Ad «Gongorismum* introductio (pp. 11-24). 
II. Biographia (pp. 25-76). III. Psychologia et 
«themata» (pp. 77-117). IV. Technica et 
lingua poetica (pp. 118 145). V Editiones (pp 
146-153). VI. Auctoritas momentumque in 
posteros; et critica (pp. 154*174). VII. Opus 
(pp. 175-206). 

Liber tandem coronatur selecta quadam 
anthologia (pp. 207-339), cui nota praeit de 
hac selectione. Totis quidem viribus dilaudan¬ 
da domus Labor ejusque impensa opera in 
evulgandis, idque ratione perpulcra, scriptori¬ 
bus, qui maxime de humanioribus litteris me¬ 
ruere, tota in provincia omnium temporum 
locorumque litteraria. 

Ildephonsus GonzAlez, C. M. F. 



SCHOLARES LINGUAE LATINAE COMMENTARII 

Scripta mittantur ad Moderatorem: Conde, 2, BARBASTRO (Huesca) 

Pretium ad ADMINISTRATOREM: Lauria, 5, Ap. 1042 - BARCELONA 
Pretium in Hispania et America: 15 pesetarum Extra Hispaniam: 20 pesetarum 

ANN III - (FASC. I» — N. 9 M. MARTIO A. MCMLVII 


LINGUAM DISCITO LINGUA 


Huc usque monui te adulescens, ut scriptores legeres die noctuque, 
dixique tibi —fortasse usque ad fastidium — : «Visne latine scire? —Lege». Et 
quidem non mihi temperavi quin hic te lectorem efficerem moneremque serio 
quid tibi faciendum esset, si linguam Latinam brevi et ad unguem discere 
velles. Quod quidem consilium credo jam a te auditum et in exitum perduc¬ 
tum iri. 

Nunc vero jam aliud tibi monitum do, quod tamen re ipsa plus minus 
idem docet, aliis tamen verbis: Linguam discito lingua. Id est, grammaticam 
non solum in ipsa grammatica disce, sed etiam in scriptoribus ipsis. Quae 
enim praecepta docent, quas tu regulas imbibis, et in memoriam revocas, 
discas oportet in optimis Latinitatis auctoribus, quas in usum vel proprie vel 
eleganter deduxerunt. Itaque in superioribus fasciculis de lectione veterum 
generaliter egi. Et ita diserui hac de re, ut jam minime mirum tibi sit, tantum 
poni in ejusmodi lectionis studio, ut eo veluti cardine versetur scientia tota 
linguae Latinae. Deinceps vero, de alia re paucis agam, nimirum de «optima 
legendi ratione». Paris erit, ut spero, et utilitatis et voluptatis de hoc argu¬ 
mento fusius habere sermonem. 

In Avennionensi conventu, ut bene nosti, actum est de viventi lingua 
Latina. Jam vero, mea quidem sententia, ut sermo Romanus nostris hisce 
temporibus vividus esse possit, antea necesse est ut Latinitatis auctores fa¬ 
miliares nobis sint, iisque utamur quam maxime in schola, in domo, in via 
et quoad ejus fieri possit, ubique et semper. Linguam ergo discito lingua. 
Haec est compendiaria via, nisi fallor, ut sermo Latinus quam primum apud 
nos vivus esse videatur. 

Ad proximum numerum. 


Leo M. a Sansegundo 

Puella pulcra et puella foeda 


Puella pulcra et puella foeda 

In parva casa olim mulier cum filiis duabus habitavit. Altera puella 
pulchra, altera foeda fuit. Puella pulchra saepe laborem durum laborabat, 
filia autem foeda pigra erat. Quondam puella bona in ripa rivi instrumento 

laborabat. Subito instrumentum in 
rivum itavit. Puella verba mala 
matris et sororis valde reformida¬ 
vit et in rivum saltavit. Cum 
puella in aqua esset, pinos et fa¬ 
gos et abietes spectavit in horto 
plaeclaro. Tum in malo multa 
mala spectavit. Mala cuncta implo¬ 
raverunt: <Libera nos». Puella ca¬ 
ra mala e ramis liberavit. Subito 
in prato casam spectavit. Ante 
portam femina antiqua et amica 
vocavit: «Puella cara, si casam 
meam servabis, magna merces tibi 

erit!». Et puella lectos feminae tur¬ 
bavit et tum pueri et puellae in 
terra laeti fuerunt. Sed mox puel¬ 
la matrem et sororem desideravit. 

Ita femina amica puellae portam 
monstravit. Puella feminam saluta¬ 
vit. Tum per portam itavit. Subito 
aurum et argentum vestimentum 
puellae occupaverunt. Femina vo¬ 
cavit: «Merces laboris in tecto meo 
est». Cum puella in tecto matris 
esset, cuncta narravit. Mater mala 
filiae foedae appellavit: «Etiam tu, 
mea filia pulchra, itato ad femi¬ 
nam. Nam opto, ut etiam tu auro et argento occuperis». Ita puella mala et 
pigra ad feminam festinavit. Sed non aurum et argentum, sed pix puellam 
occupavit, nam puella semper pigra fuit. 

Karin Huber 

M onaci, in Gymnasio fcmcnino. (puella to annorum) 

— Esto et tu, puella, pulchra et bona, tuamque magistram, Gertrudem Auer, quae vos tanta 
sollertia docet, meo nomine iterum salutabis. 





DE MORTE CURIONIS 


Quodam die mors Curioni —seu parocho— ad focum sedenti apparuit. 
Curio caelo albente rus iit aliquantisper deambulatum. 

Post semihoram domum rediit atque in sella ad focum sedit. Paulo post 
senex quempiam pulsare posticum audivit. Surrexit Curio et iter in posticum 
tetendit et januam reseravit. Subito vir procerus et ater apparuit qui nigro 
induebatur vestimento quod et maxime splendebat. Hospes Curionem saluta¬ 
vit et rauca voce interrogavit: «Quod nomen est tibi?» —«Curionem me no¬ 
minant, quare meum rogas nomen?». 

—Quia ut quemdam vocarem, Deus me misit ac nominis ejus nunc im- 
inemor sum. 

—Quod igitur nomen est tibi? —Tunc hospes: «Mors, inquit, mihi est 
nomen». 

Curio cum hoc verbum audisset, pavore commotus est. Mors iterum ab 
eo quaesivit. —Aliquis est qui in morbum inciderit in tua curia (seu paroe¬ 
cia) et graviter aegrotet?... Curio incertus erat quid responderet? Secum ccgi- 
tavit diu et voce dubitanti: —Nescio, inquit, an aliquis graviter aegrotet; tan¬ 
tum vetula illa Elisabeth morbo laborat, sed non graviter aegrotat. 

— Eam quoque invisi, sed jam ex morbo convaluit. 

—Nullus est praeter hanc in curia mea aegrotus. Uterque siluit; hora 
nona proxime instabat. Mors ut sederet Curionem invitavit, quae etiam con¬ 
sedit et cogitare coepit. 

Curio denique, impatiens morae atque intermissarum memor precum: 

Ignosce mihi, o bona; canonicas perficiam horas oportet. 

— Multumne temporis insumes? 

—Nequaquam; solum modo Completorium mihi deest. 

Dum mors, quae cum gemitu consedit in scamno, exspectat, Curio tres 
psalmos et hymnum recitare coepit: In manus tuas, Domine, commendo...; Nunc 
dimittis servum tuum...Mors in horologium oculos convertit quod duo temporis 
minuta ante horam nonam signabat. 

— Domine: —dixit mors Curioni—. Hic vero manu ut sileret significavit, 
et placide finivit: Carnis resurrectionem, vitam aeternam. Arnen. Subito horolo* 
gium personuit et hora nona audita est. Mors celeriter surrexit. —Jam nomi¬ 
nis sum memor; tu ipse est rapiendus. Et accedens Curionem tetigit leviter, 
qui caput in pectus declinavit. Sic Curio ille et diem et vitam finivit. 

Angelus Sanz - J. Jim£nez 

e V Latinitatis anno 

Barbastri. 

Quam narrationem magister, scholam Latinitatis faclen 9 , alumnis legerat, hanc deinde et 
ipsi suo modo conscripserunt. 



56 


Theodosius 


















Theodosius 


57 


Pojrefl Citti MDioiHtim vrrtKtr er ao shlrrm mvtn I l^/Nt imperator genu fu*vis 


JRUtBE RET f RMBRQStUS EP/iCOPUi t ~poh TIFKU V£iTlBu$ INDUTUS, 

iUvn Pa ifUiPEiSU PROHlBl/IT 




fimocEMTlUt l7\ ^ 

J$M6UitiE £S POl- \ 
Uf/r^5; 

^No/y ACCEDE i Ju-T 


m- 



1 }t/i StCOTUS 

DRVID \ Tf J 

ouoou£ Wc\ ES ERRUtiUri' 


CAVIT 


SCeUt KE rof 'j 
ni ter ren 


4 


• ^ ~* 4 \\ 


QvARE THEODOSIUS PU8LI- 
CKMMBt IMPOSHAM POENHEN 
D E M\SS0 ANIMO ECal^T. 




© 


\‘/e* 


fc 


•’vi 


-> i' 


r*vs 


/-/ 




'/ 


r, i 




>»£•> 

!«£S& 


SKi 


L~..<V 


■jg 


P«i 




■'S< 


-fMI 


K 




$ 








■*.'] 


y 


. .-WS' 


; v.'. >*.* 




» 'i- ' 


V r-H 




£***•* 


i 


PWTEA A6H0MI- 
ftUM FREQUEUTlA 
AiIQUU TkMPOKtt 
SPATIO *£<*£<>* 
mvuiT CUM 
AUTEM PO£fWftf 
HA il MUNPATUN 

CR(0fP9T 4D TfM 
PIUM AaCfiir 

/UQUf A»Atf0M‘, 

Uo £P iicotv 


IftWiNf Ifl RfCE PTuf AB EU 
QUE iACCO pEFECTUS C 0 £ 


/JVlBROSll tVtSCOPi TORTITUDlftEtf ANIMI DEMIRARE ET IMPERATORIS 
HmtUTATEM . RB IRff TE SE Mi PER CONTINE . 















58 


Miscentes utile dulci... 


MISCENTES UTILE DULCI... 

1. ANTIQUI GENTIUM MORES 

Veteres Romani eos, qui in vinum se ingurgitabant, adeo exosos habue 
runt, ut a Senatu et publicis officiis velut indignos removerent. Hinc usque 
ad trigesimum annum viris vini usus non concedebatur; feminis vero omni¬ 
no ignotus erat. 

Apud Cretenses populos singuli plures habent uxores. Cum autem vir 
moritur, oritur certamen inter illas, quae ardentius amarit viventem: in quo 
quae vicerit, ad mortui tumulum exornata ducitur, et a propinquis mactata 
cum viro humatur. 

Athenienses ante judicantium consessum mactabant porcellum, ejusque 
sanguine sedilia judicantium aspergebant, ut scirent innocentium sanguine 
se aspersum iri, si innocentem funderent. 

Parthi liberis suis non ante praebebant victum, quam cursus jaculandi- 
que certamine suspecto, sudore a frontibus defluente, fessi permaduissent. 

2. SAPIENTIUM DICTA 

Cuidam cupienti ire ad Olympia, sed itineris labore deterrito, dixit So¬ 
crates: «Cum domi saepenumero totum prope diem ambules ante prandium 
et rursus ante cenam, si domesticas ambulationes proferas ad quinque sexve 
dies, facile pervenies Olympiam», —Docuit vir ingeniosus, id quod terret in 
adeundis laboribus, rerum cogitationem esse potius quam ipsum laborem. Si 
quid, honestae rei gratia, periculi aut laboris suscipiendum est, excusamus, 
horremus, cum saepe ultro in rebus nihili plus impendamus. Ita quidam in¬ 
vitati ad studia litterarum, excusant valetudinem, insomnium, impendia li¬ 
brorum, cum interim totam noctem ludant alea, potatione fortasse contrahant 
febrim. 

3. SENIUM CONSILIA 

Sapere proprium est hominis, qui Sapientis Dei imago est. Ergo cura ut 
sapias. In primis, quicquid agis —et semper agis — , prospice finem: et ad fi¬ 
nem dispice media, datisque mediis, utendi disce modos accuratos, ne una 
cum mediis tuis frustra sis. Aliis verbis: 

—Quicquid bonum esse intellegis, ad illud veluti propositum tuum 
collinea. 

—Quicquid ad assequendum propositum tuum conferre vides, id pre¬ 
hende, tene, urge. 

—Quicquid urges, ne frustra urgeas, summa circumspectione cave. 

Paedagogus 



Miscentes utile dulci... 

4. - SCALAE SUBLIMES 


id temporis 
6-15 lis 
7 * 10 orte 

5 * 8 laboribus 

12 - 14 mundi 

2-4-4 perquam 
9 - 15 concede 

11 - 16 oseis 

Si quae verba proponuntur in alia mutaveris ejusdem sig¬ 
nificationis, earumque syllabas per numeros apte diviseris, ver¬ 
ba leges quibu 9 vitam tuam recte informare poteris 

Celsonae . Aemilius Pablo, C. M. F 


5. - GARRULA MULIER 
Quidam homines, ur se vindicarent ab in¬ 
commoda et molesta femina, adductum coram 
ea quendam, dixerunt e9se valde conspicuum 
et virum disertum in genere dicendi. Cum 
praeclarum virum vidisset, garrula mulier ma¬ 
xima fuit animi laetitia affecta et cum sermo¬ 



nem cum illo miscere exoptaret, plurimas fecit 
ei interrogationes; sed ille nullum responsum 
dabat. Post sermocinationem feminam interro¬ 
gaverunt: Placuitne tibi homo i9te? —Magno¬ 
pere perplacuit. Quod cum audissent a risu se 
remperare non potuerunt; mutus enim erat 
homo ille tanto praeditus ingenio. 

J. Camarero 


6. — Salve, o bone. Jam diu te convenire 
cupiebam. Res maximi momenti nobis est sol¬ 
venda; de 1.000 (mille) pesetis agitur. 

—Sed, h erus in Argentfnam heri est pro¬ 
tectus. 

— Ad solvendas hasce pesetas adveniebam. 

— Oh! nunc commodum iterum rediit... 


SOLUTIONES (Cfr. Palaestra Latina, a. 1956, Fasc. IV, p. 255 6) 

SCALAE SUBLIMES: 1 - 2 - 3 - 4 - 5 - 6 - 7 - 8 9-10-11-12-13-14-15-16 

Do • mi ne, -fac - ut - vi ■ de - am. Si - vis - po * tes - me -mun - da - re 

l - 12 do • te9 9-3 si ne 10 vis 13 - 7 -16 me de-re 4 tac 
5 ut 15-6 da-vi 14*1 mun-do 8 am 11-2 po-mi 

AD SALTUM EQUI: Jurare ne consuescas. Qui facile in seriis jurat, in jocis jurabit; qui in 

jocis et in mendacio. 

CRUC1GRAMMA. - In transversum: a) Maria. Fari, b) Adederemus, c) Damus. Regi, d) Emus. 

Sed. e) Fas. Si. f) As. Sidus. S. g) C. Euenos. h) Effultorum, j) Ral. Iessae. 
i) Exosi. E. Eo. Ad perpendiculum: 1) Madefacere. 2. Adamas. Fax. 3) 
Remus. Flo. 4) Idus. Seu. S. 5) Aes. Iulii. 6) R. Nete. 7) Fer. Unose. 8) 
Ame9. Sors. 9) Reges. Suae. 10) Isidis. Meo. 

PICTURAE SIC IN VERBA CONVERTUNTUR: 

IN - A * NI - TER. POST - E - A. IN - FLAMMA - RE 






i. — ABACUS VENEFICUS 



Ebrius 
Sarmatae 
Herculis ag¬ 
nomen 
Quietus 
Posse 

Manducare 

Vadit 

Celsonae. 


28 44 13 29 14 42 26 35 4 39 

31 2 23 18 24 5 46 40 20 6 

7 34 16 31 43 10 37 

1 9 45 27 11 17 33 

22 15 36 3 12 

21 25 32 39 38 

16 8 

Olegarius Herreros 


2. - BAETICORUM SALES... 


Baeticus: Quid istud mirum! Ubi com¬ 
moror quaedam capra saltum dedit et in 
aere congelata est. 

Britannus: O bone, ecquid de gravitatis 
lege, qua omnia feruntur? 

Baeticus: Conglaciavit quoque... 

B. Forcano 


3. — Quidam Sacerdos, ex pueris ris 
christianissimae domus, quam adierat, 
quaesivit: Qui9 fecit caelum et terram? 

Haud difficile responsum: «Deus, Do¬ 
minus noster». Et daemonium? «Deus 
eum angelum, ipse vero se fecit daemo¬ 
nium*. 

Franciscus Pujol, C. M. F. 

4. - AD SALTUM EQUI 

PA 

TA 

LU 

RA 

SE 

LON 

IS 

CI 

■ 

pi 

DI 

MA 

Celsonae. Xaverius Perna 


Britannus: In Anglia adeo alget ut mare a noc¬ 
te usque ad mane congeletur. 

Gallus: In Gallia cum quis vinum bibit, dum 
ori poculum admovet, conglaciat. 


5. — Viator quidam iter faciebat. Cum im 
nigram vidisset gallinam 9ecum cogitavit: 
«Profecto ejus gallu9 periit*. 

Josephus E. GironSs 

J. Beruete 

6. - PICTURAS, PUER, IN VERBA CONVERTE, ET LEGE 








Procuratores Palaestrae Latinae 

quos ad solvendum annuum pretium cives exterarum 
nationum facilius adire poterunt. 

In Anglia: R. P. Angelus de Urrutia, C. M. F., Highcliffe Castle, Christ* 
church. HANTS. 

In Argentina: R. P. Raimundus Sarmiento, C. M. F., Constituci6n, 1077. 
BUENOS AIRES. 

In Brasilia: R. P. Isidorus Balsells, C. M. F., «Ave Maria» Ltda. Caixa Pos- 
tal 615. SAO PAULO. 

In Canadia: Periodica, 5090 Ave. Papineau, MONTREAL - 34. 

In Columbia: P. Moderator, «Gymnasium», Colegio de Misioneros, BOSA 
(Cundinamarca) 

In Republica Cubana: R. P. Josephus Bona, C. M. F., Cerro, 1708. LA 
HABANA. 

In Chilia: R. P. Aloisius Tapia, C. M. F., Gran Avenida, 4160, Correo San 
Miguel, Cas. 7. SANTIAGO DE CHILE. 

In Foederatis Americae Civitatibus: Patricius McPolin, St. Jude Semina* 
ry, North Dixie Highway, MOMENCE (Illinois). 

In Gallia: R. P. Felix Alba, S^minaire des Missionnaires Clar6tains, Le Hu* 

treau. SAINTES* GEMMES* SUR-LOIRE (M & L). 

In Germania, Austria, Batavia, Helvetia: R. P. Josephus Garcia, Clareti- 
nerseminar, Mergentheimerstr. 60, a. WURZBURG. 

In Italia: Dr. Carolus Guarnero, Via Nicola Fabrizi, 5. TCRINO. 

In Lusitania: R. P. Joachim Guilherme de Matos, Rua Nova do Almada, 95, 
4.°. LISBOA. 

In Insulis Philippinis: R. P. Isidorus Garcia, Catholic Church. LAMITAN 
(BasiUn). 

In Mexico: R. P. Josephus Alvarez, Gabriel Mancera, 415. MEXICO 12, D. F. 
In Peruvia: P. Superior. Colegio Claretiano, Independencia, 1301. MAGDA* 
LENA DEL MAR. 

In Iruquaria et Paraquaria: R. P. Paulinus Tejedor, C. M. F., Inca 2060. 
MONTEVIDEO. 

In Venetiola: R. P. Jesus Abad, C. M. F., Villa Claret. DOS CAMINOS 
(Caracas). 

In Hispania . 50 ptarum. 

In Gallia .... 700 fr. 

In Germania ... 7 DM. 

In Italia .... 1000 lib. 

In Anglia .... 10 shil. 

In Foederatis Americae 

Civitatibus . . 2 doli. 

In Brasilia . . . . 125 cruc. bras 

Palaestra Adulescentium: In Hi9pan(a, 15 ptarum.; Extra Hispaniam, 20 ptarum. 

Pretium mittatur ad Procuratores 


PRETIUM IN SINGULIS PA LAESTRA 
NATIONIBUS 

SOLVENDUM LATINA 



Corpus Scriptorum Paravianum 

in Aedibus Jo. Bapt. Paraviae et Sociorum Augustae Tourinorum 

Corpus Scriptorum Latinorum apparatu critico instructum, Aloisio 
Castiglioni, in Universitate Mediolanensi doctore, moderante, editum. 
Scriptorum textus ab eruditissimis viris sunt recogniti. 

Index librorum qui Corpore Paraviano continentur: 

S. Ambrosii Mediolanensis Episcopi, De Virginitate, liber unus. — Edidit 
E. Cazzaniga, in Universitate Mediolanensi doctor. 

S. Ambrosii Mediolanensis Episcopi, De Virginitate, libri tres. — Edidit 
E. Cazzaniga, in Universitate Mediolanensi doctor. 

Arnobii, Adversus nationes, libri VII. — Recensuit C. Marchesi, in Universi¬ 
tate Bononiensi doctor. 

Caesaris Augusti Imperatoris, Operum fragmenta. — Tertiis curis edidit 
H. Malcovati, in Universitate Ticina doctrix. 

Calpurnii et Nemesiani, Bucolica. — Edidit C. Giarratano, olim in Uni¬ 
versitate Pisana doctor. 

Catulli Veronensis, liber. — Recognovit E. Cazzaniga, in Universitate 
Mediolanensi doctor. 

Ciceronis M. Tulli, De re publica, librorum sex qui supersunt. — Recensuit 
L. Castiglioni. Testimonia adjecit I. Galbiati, Praefectus Biblio¬ 
thecae Ambrosianae Mediolanensi. 

Ciceronis M. Tulli, Epistularum ad Atticum pars prior. Libri I-VIII. — Edidit 
H. Moricca. 

Ciceronis M. Tulli, Epistularum ad Atticum pars altera. Libri IX-XVI. — Edi¬ 
dit H. Moricca. 

Ciceronis M. Tulli, Epistularum ad Atticum. Libri I-IV. — Edidit H. Moricca. 

Ciceronis M. Tulli, Epistularum ad Atticum. » V-VIII. id. 

Ciceronis M. Tulli, Epistularum ad Atticum. » IX-XII. id. 

Ciceronis M. Tulli, Epistularum ad Atticum. * XIII-XVI. id. 

Ciceronis M. Tulli, Epistularum ad familiares pars prior. Libri I*VIII. — Edi¬ 
dit. H. Moricca. 

Ciceroni9 M. Tulli, Epistularum ad familiares pars altera. Libri IX-XVI. — 
Edidit H. Moricca. 

Proximo fasciculo PALAESTRAE LATINAE alii accedent librorum indices. 

G. B. Paravia & C. 


Corso Racconigi, 16 
T O R I N O (Italia) 



